ΥΠΔΒΜ&Θ-ΨΕΒ ΑΠΑΝΤΗΣΕΙΣ Ι.Δρακόπουλος - PDF Free Download\nDownload "ΥΠΔΒΜ&Θ-ΨΕΒ ΑΠΑΝΤΗΣΕΙΣ Ι.Δρακόπουλος"\n1 1.1 1Λ. Η ρύθμιση της θερμοκρασίας είναι μια ειδική περίπτωση ομοιόστασης. Ομοιόσταση είναι η ικανότητα του οργανισμού να διατηρεί σταθερές τις συνθήκες του εσωτερικού του περιβάλλοντος παρά τις εξωτερικές μεταβολές. Η ικανότητα αυτή δεν αφορά μόνο τη θερμοκρασία του σώματος. 2Σ. Κάθε διαταραχή της ομοιόστασης μπορεί να προκαλέσει την εκδήλωση ασθενειών. Η αδυναμία του αντίστοιχου ομοιοστατικού μηχανισμού να διατηρήσει τα επίπεδα της γλυκόζης στο αίμα σε συγκεκριμένο εύρος τιμών μπορεί να προκαλέσει σακχαρώδη διαβήτη. 3δ. Για να μπορέσει το αίμα να αποτρέψει την αύξηση της θερμοκρασίας του σώματος θα πρέπει προηγουμένως να έχει ψυχθεί η επιφάνεια του δέρματος. Για να μπορέσει το κέντρο ρύθμισης της θερμοκρασίας να ενεργοποιήσει τους ιδρωτοποιούς αδένες θα πρέπει προηγουμένως να έχει πληροφορηθεί για την αύξηση της θερμοκρασίας του περιβάλλοντος. 4δ. Οι μηχανισμοί μη ειδικής άμυνας δεν είναι μόνο εξωτερικοί δηλαδή δεν εμποδίζουν μόνο την είσοδο μικροοργανισμών στον οργανισμό μας. Οι μηχανισμοί μη ειδικής άμυνας δεν αντιμετωπίζουν μόνο τους μικροοργανισμούς που κατάφεραν να εισέλθουν στον οργανισμό μας. Οι μηχανισμοί μη ειδικής άμυνας, όπως φαίνεται από το χαρακτηρισμό τους «μη ειδικής άμυνας», δεν είναι εξειδικευμένοι. Οι μηχανισμοί μη ειδικής άμυνας περιλαμβάνουν τόσο εξωτερικούς μηχανισμούς που εμποδίζουν την είσοδο μικροοργανισμών στον οργανισμό μας όσο και εσωτερικούς μηχανισμούς που αντιμετωπίζουν τους μικροοργανισμούς που κατάφεραν να εισέλθουν σε αυτόν. 5β. Συμπύκνωση ονομάζεται η μετατροπή αερίου σε υγρό ή στερεό. Ο ιδρώτας είναι υγρό. Η εξάτμιση και όχι απλά η έκκριση του ιδρώτα προκαλεί την ψύξη της επιφάνειας του δέρματος. Το ίδιο αισθανόμαστε καθώς εξατμίζεται οινόπνευμα από τα χέρια μας. Τα χέρια μας δροσίζονται. Έκκριση ονομάζεται η αποβολή ουσιών από κάποιο κύτταρο ή όργανο οι οποίες παραχθεί σε αυτό, είτε προς άλλο μέρος του σώματος είτε προς τα έξω. Υγροποίηση ονομάζεται η μετατροπή ενός αερίου σε υγρό. Ο ιδρώτας είναι υγρό γ. Το πλασμώδιο είναι το παθογόνο πρωτόζωο που προκαλεί ελονοσία. Η Candida είναι παθογόνος μύκητας, προκαλεί καντιντιάσεις. Το βακτήριο Escherichia coli που ζει στο έντερο, όταν βρίσκεται σε μικρό αριθμό και δε μεταναστεύει σε άλλους ιστούς και όργανα, αποτελεί φυσιολογική μικροχλωρίδα για τον άνθρωπο. Αν όμως αυξηθεί ή βρεθεί σε άλλους ιστούς, τότε προκαλεί την εκδήλωση ασθενειών. 1\n2 Τα δερματόφυτα αποτελούν παθογόνους μύκητες που προσβάλλουν το δέρμα. 2γ. Οι ιοί αποτελούν ακυτταρικές μορφές ζωής, επομένως δεν έχουν πλασματική μεμβράνη. Η κάψα αποτελεί περίβλημα κάποιων βακτηρίων. Το καψίδιο αποτελεί πρωτεϊνικό περίβλημα μέσα στο οποίο προφυλάσσεται το γενετικό των ιών. Το κυτταρικό τοίχωμα αποτελεί περίβλημα, γύρω από την πλασματική μεμβράνη, κάποιων κυττάρων όπως των βακτηρίων και των φυτών. 3β. Οι ιοί εξασφαλίζουν τους μηχανισμούς καθώς και τα περισσότερα ένζυμα που είναι απαραίτητα για την αναπαραγωγή τους από τα κύτταρα στα οποία παρασιτούν. Δεν μπορούν επομένως να αναπαραχθούν έξω από ζωντανά κύτταρα. Οι ιοί εξασφαλίζουν τους μηχανισμούς αντιγραφής, μεταγραφής και μετάφρασης, καθώς και τα περισσότερα ένζυμα που τους είναι απαραίτητα για τις λειτουργίες αυτές, οι οποίες είναι απαραίτητες για την αναπαραγωγή και την επιβίωσή τους, από τα κύτταρα στα οποία παρασιτούν. Οι ιοί παρουσιάζουν εξειδίκευση τόσο ως προς το είδος του ξενιστή που προσβάλλουν όσο και του ιστού στον οποίο παρασιτούν. Αυτό συμβαίνει διότι για να εισέλθει ο ιός σε ένα κύτταρο, πρέπει αρχικά να προσκολληθεί στην επιφάνειά του μέσω ειδικών υποδοχέων που υπάρχουν στην επιφάνειά των κυττάρων. Οι υποδοχείς διαφέρουν στα κύτταρα των διαφορετικών ιστών. Για παράδειγμα, ο ιός της πολιομυελίτιδας στον άνθρωπο προσβάλλει τα νευρικά κύτταρα του νωτιαίου μυελού, ενώ ο ιός της γρίπης τα επιθηλιακά κύτταρα της αναπνευστικής οδού. 4γ. Τα φυτά σχηματίζουν σπόρους (σπέρματα). Τα ενδοσπόρια είναι αφυδατωμένα κύτταρα με ανθεκτικά τοιχώματα και χαμηλούς μεταβολικούς ρυθμούς. Οι ιοί είναι ακυτταρικές μορφές ζωής. Σε αντίξοες συνθήκες, όπως σε ακραίες θερμοκρασίες ή υπό τη δράση ακτινοβολιών, πολλά βακτήρια μετατρέπονται σε ανθεκτικές μορφές, τα ενδοσπόρια. Τα ενδοσπόρια είναι αφυδατωμένα κύτταρα με ανθεκτικά τοιχώματα και χαμηλούς μεταβολικούς ρυθμούς. 5γ. Το βακτηριακό κύτταρο είναι προκαρυωτικό, άρα δεν διαθέτει πυρήνα, ούτε μεμβρανώδη οργανίδια, όπως είναι τα μιτοχόνδρια. Τα ψευδοπόδια σχηματίζονται από πρωτόζωα, όπως είναι η αμοιβάδα. Μερικά βακτήρια κινούνται με τη βοήθεια βλεφαρίδων ή μαστιγίων. 6β, 7β 8Λ. Η κίνηση των οργανισμών απαιτεί εκτός από τις κατάλληλες δομές και τους απαραίτητους μηχανισμούς που θα εξασφαλίσουν την απαραίτητη ενέργεια για τη λειτουργία των δομών αυτών. Οι ιοί δε διαθέτουν δικό τους μεταβολικό μηχανισμό επομένως δεν έχουν τη δυνατότητα αυτοτελούς κίνησης. 2\n3 9Λ. Το γενετικό υλικό ενός ιού μπορεί να είναι είτε DNA είτε RNA. Σε έναν ιό υπάρχει ένα μόνο είδος νουκλεϊκού οξέος. 10δ 11Σ. Πολλοί από τους μύκητες πολλαπλασιάζονται μονογονικά με απλή διχοτόμηση, ενώ άλλοι πολλαπλασιάζονται με εκβλάστηση η οποία είναι επίσης μηχανισμός μονογονικής αναπαραγωγής. 12β, 13β, 14β, 15. Πυρήνας Μιτοχόνδρια Πυρηνοειδές Κοιταρικό τοίχωμα Ριβοσώματα Escherichia coli Αμοιβάδα Λ. Πολλοί από τους μικροοργανισμούς περνούν όλη τη ζωή τους στο φυσικό περιβάλλον χωρίς να βλάπτουν τον άνθρωπο. Μερικοί μόνο από τους μικροοργανισμούς χρησιμοποιούν τον άνθρωπο ως ξενιστή τους και μπορεί να προκαλέσουν διαταραχές στην υγεία του. 17Λ. Οι ιοί είναι βέβαια πολύ μικροί, μέγεθος 20 έως 250 nm περίπου, όμως αποτελούν ακυτταρικές μορφές ζωής. 18Σ. Υπάρχουν ιοί οι οποίοι έχουν ως ξενιστή βακτηριακά κύτταρα. Οι ιοί αυτοί ονομάζονται βακτηριοφάγοι ή φάγοι. 19. Αποβολές σε εγκύους: Τοξόπλασμα Σύφιλη: Treponema pallidum Γρίπη: Ιός Κολπίτιδα: Candida albicans Πολιομυελίτιδα: Ιός Χολέρα: Vibrio cholerae Ελονοσία: Πλασμώδιο Κρυολόγημα: Ιός Ασθένεια του ύπνου: Τρυπανόσωμα Δυσεντερία: Ιστολυτική αμοιβάδα 3\n4 20Λ. Οι ιοί παρουσιάζουν εξειδίκευση. Η εξειδίκευση των ιών δεν αφορά μόνο το είδος του οργανισμού αλλά και το είδος του κυττάρου ή του ιστού στον οποίο παρασιτούν γ. Λοιμώδη νοσήματα ονομάζονται οι ασθένειες που προκαλούνται από παθογόνους μικροοργανισμούς. Η γρίπη και το κοινό κρυολόγημα οφείλονται σε ιούς, άρα είναι λοιμώδη νοσήματα. Η σύφιλη οφείλεται στο βακτήριο Treponema pallidum, άρα είναι λοιμώδες νόσημα. Ο σακχαρώδης διαβήτης δεν οφείλεται σε παθογόνο μικροοργανισμό αλλά σε άλλους παράγοντες (π.χ. γενετικούς, παχυσαρκία). 2δ. Η ελονοσία μεταδίδεται στον άνθρωπο με το τσίμπημα μολυσμένου κουνουπιού. Η τοξοπλάσμωση μεταδίδεται στον άνθρωπο από τα κατοικίδια ζώα. Η μετάδοσή της αμοιβαδοειδούς δυσεντερίας γίνεται με την κατανάλωση μολυσμένης τροφής ή μολυσμένου νερού. Ο απλός έρπητας, που οφείλεται σε ιό, αποτελεί σεξουαλικώς μεταδιδόμενο νόσημα, επομένως η χρήση προφυλακτικού κατά τη σεξουαλική επαφή εμποδίζει τη μετάδοσή του. 3Λ. Η πενικιλίνη δεν ανήκει στα αντιβιοτικά που προκαλούν διαταραχές στη λειτουργία της πλασματικής μεμβράνης των μικροοργανισμών. Η πενικιλίνη δρα παρεμποδίζοντας τη σύνθεση του κυτταρικού τοιχώματος των μικροοργανισμών. 4Σ. Η σύφιλη αποτελεί ασθένεια που μεταδίδεται κυρίως με τη σεξουαλική επαφή και οφείλεται στο βακτήριο Treponema palllidum. 5Σ. Η είσοδος των μικροβίων στον οργανισμό του ανθρώπου δε γίνεται μόνο από τους βλεννογόνους. Οι παθογόνοι μικροοργανισμοί συνήθως εισέρχονται στον οργανισμό από κάποια ασυνέχεια του δέρματος (π.χ. πληγή) ή από τους βλεννογόνους. 6γ 7Σ. Η γρίπη οφείλεται σε ιό. Τα αντιβιοτικά δεν είναι αποτελεσματικά έναντι των ιών, καθώς αυτοί δε διαθέτουν δικό τους μεταβολικό μηχανισμό στον οποίο θα μπορούσε να παρέμβει κάποιο αντιβιοτικό. Τα αντιβιοτικά δρουν αναστέλλοντας ή παρεμποδίζοντας κάποια ειδική βιοχημική αντίδραση του μικροοργανισμού. 8δ 9Σ. Οι μικροοργανισμοί δεν παράγουν τις τοξίνες με σκοπό να μας βλάψουν. Πολλά μικρόβια απειλούν την υγεία μας μέσω ουσιών που παράγουν. Οι ουσίες αυτές είτε αποτελούν παραπροϊόντα του μεταβολισμού τους είτε διευκολύνουν την επιβίωσή τους, βλάπτουν όμως τον ξενιστή, γιαυτό τις ονομάζουμε «τοξίνες». 10α. Η τοξίνη που παράγει το βακτήριο Clostridium tetani δεν είναι ενδοτοξίνη καθώς οι ενδοτοξίνες βρίσκονται στο κυτταρικό τοίχωμα ορισμένων παθογόνων βακτηρίων και δεν 4\n5 εκκρίνονται από αυτά. Οι εξωτοξίνες εκκρίνονται από παθογόνα βακτήρια και με την κυκλοφορία του αίματος διασπείρονται στο εσωτερικό του ανθρώπινου οργανισμού και προσβάλλουν, ανάλογα με τη φύση τους, συγκεκριμένα όργανα. Στην περίπτωση του τέτανου τα νευρικά κύτταρα. 11γ, 12,γ 13Σ. Τα αντιβιοτικά δρουν αναστέλλοντας ή παρεμποδίζοντας μια ειδική βιοχημική αντίδραση στους μικροοργανισμούς και οι ιοί αποτελούν ακυτταρικές μορφές ζωής που δε διαθέτουν δικό τους μεταβολικό μηχανισμό. Επειδή τα αντιβιοτικά δρουν αναστέλλοντας την παραγωγή ουσιών στα βακτήρια, στους μύκητες και στα πρωτόζωα, δεν είναι αποτελεσματικά έναντι των ιών, καθώς αυτοί δε διαθέτουν δικό τους μεταβολικό μηχανισμό και γιαυτό αποτελούν υποχρεωτικά κυτταρικά παράσιτα. 14β 15Λ. Ο απλός έρπητας είναι σεξουαλικώς μεταδιδόμενο νόσημα που οφείλεται σε ιό. Η σύφιλη είναι ασθένεια που οφείλεται σε βακτήριο και μπορεί να αντιμετωπιστεί με αντιβιοτικό όμως ο απλός έρπητας που οφείλεται σε ιό. όχι. Τα αντιβιοτικά δρουν αναστέλλοντας την παραγωγή ουσιών στα βακτήρια, στους μύκητες και στα πρωτόζωα, δεν είναι αποτελεσματικά έναντι των ιών, καθώς αυτοί δε διαθέτουν δικό τους μεταβολικό μηχανισμό, αφού αποτελούν υποχρεωτικά κυτταρικά παράσιτα. 16δ 17 Λοίμωξη από Candida AIDS Ηπατίτιδα Β Ηπατίτιδα C Απλός έρπητας Λοίμωξη από τριχομονάδα Γονόρροια Λοίμωξη από χλαμύδια Σύφιλη Μύκητες Ιοί Ιοί Ιοί Ιοί Πρωτόζωα Βακτήρια Βακτήρια Βακτήρια 18β. Ασθένεια ονομάζεται η μη φυσιολογική λειτουργία του οργανισμού. Είναι το αποτέλεσμα της διαταραχής της ομοιόστασης. Μια ασθένεια μπορεί να οφείλεται σε διάφορους παράγοντες όπως είναι οι παθογόνοι μικροοργανισμοί, επιβλαβείς ουσίες ή να οφείλεται σε κληρονομικά αίτια. Μόλυνση ονομάζεται η είσοδος ενός παθογόνου μικροοργανισμού στον οργανισμό του ανθρώπου. Λοίμωξη ονομάζεται η εγκατάσταση και ο πολλαπλασιασμός ενός παθογόνου μικροοργανισμού στον οργανισμό του ανθρώπου. 5\n6 19Λ. Δεν είναι βέβαιο ότι ο μικροοργανισμός θα καταφέρει να προκαλέσει ασθένεια. Δεν αρκεί να εισέλθει ένας παθογόνος μικροοργανισμός στον οργανισμός μας για να εκδηλωθεί κάποιο λοιμώδες νόσημα. Πρέπει προηγουμένως να μπορέσει να εγκατασταθεί σε κάποιον ιστό και να πολλαπλασιαστεί στον οργανισμό του ξενιστή. 20Σ. Η στρεπτομυκίνη είναι ουσία που παράγεται από τον μύκητα Streptomyces griseus και έχει την ιδιότητα να αναστέλλει τη σύνθεση πρωτεϊνών στα βακτήρια. Επομένως η στρεπτομυκίνη είναι ένα αντιβιοτικό. 21δ 1.4 1Λ. Οι μηχανισμοί άμυνας δεν αντιμετωπίζουν μόνο τους παράγοντες που απειλούν την υγεία μας αλλά επίσης παρεμποδίζουν την είσοδό τους στον οργανισμό του ανθρώπου. Η άμυνα του ανθρώπου περιλαμβάνει τόσο μηχανισμούς που παρεμποδίζουν την είσοδο παθογόνων παραγόντων στον οργανισμό μας όσο και μηχανισμούς που τους αντιμετωπίζουν αν αυτοί καταφέρουν να εισέλθουν ανθρώπινο οργανισμό. 2Σ. Το αίμα, τόσο με τα έμμορφα συστατικά του (κύτταρα) όσο και με τα συστατικά του πλάσματος, αποτελεί τον βασικότερο παράγοντα οργάνωσης της άμυνας του ανθρώπινου οργανισμού. Ο οργανισμός μας αντιμετωπίζει τους παθογόνους παράγοντες που εισέρχονται στο σώμα μας κυρίως με τα διάφορα είδη λευκών αιμοσφαιρίων ή με χημικές ουσίες που περιέχονται στο πλάσμα του αίματος. 3δ. Το δέρμα δεν είναι αιμοποιητικό όργανο. Το δέρμα παίζει σημαντικό ρόλο στην μη ειδική άμυνα του οργανισμού μας ενάντια στους παθογόνους οργανισμούς. Ο νωτιαίος μυελός είναι όργανο του νευρικού συστήματος και αποτελεί προέκταση του εγκεφάλου. Δεν έχει αιμοποιητικό ρόλο. Η καρδιά είναι όργανο που διευκολύνει την κυκλοφορία του αίματος στο σώμα. Δεν έχει αιμοποιητικό ρόλο. Τα κύτταρα του αίματος παράγονται στο μυελό των οστών. 4β. Οι μηχανισμοί μη ειδικής άμυνας δεν είναι μόνο εξωτερικοί δηλαδή δεν εμποδίζουν μόνο την είσοδο μικροοργανισμών στον οργανισμό μας. Οι μηχανισμοί μη ειδικής άμυνας δεν αντιμετωπίζουν μόνο τους μικροοργανισμούς που κατάφεραν να εισέλθουν στον οργανισμό μας. Οι μηχανισμοί μη ειδικής άμυνας, όπως φαίνεται από το χαρακτηρισμό τους «μη ειδικής άμυνας», δεν είναι εξειδικευμένοι. Οι μηχανισμοί μη ειδικής άμυνας περιλαμβάνουν τόσο εξωτερικούς μηχανισμούς που εμποδίζουν την είσοδο μικροοργανισμών στον οργανισμό μας όσο και εσωτερικούς μηχανισμούς που αντιμετωπίζουν τους μικροοργανισμούς που κατάφεραν να εισέλθουν σε αυτόν. 6\n7 5α. Ο πυρετός εκδηλώνεται σε περίπτωση γενικευμένης μόλυνσης μετά δηλαδή την είσοδο παθογόνων μικροοργανισμών στον οργανισμό μας. Η κεράτινη στιβάδα του δέρματος λειτουργεί ως φραγμός που εμποδίζει την είσοδο μικροοργανισμών στον οργανισμό μας. Η βλέννα που εκκρίνεται από τους βλεννογόνους παγιδεύει και απομακρύνει τους μικροοργανισμούς εμποδίζοντας την είσοδό τους στον οργανισμό μας μέσω των βλεννογόνων. Ο σχηματισμός του ινώδους εμποδίζει την είσοδο μικροοργανισμών στην περιοχή ενός τραύματος. 6Λ. Γαλακτικό οξύ δεν περιέχεται στο σμήγμα. Μόνο τα λιπαρά οξέα αποτελούν συστατικό του σμήγματος. Το γαλακτικό οξύ περιέχεται στον ιδρώτα. Και οι δύο ουσίες βέβαια δημιουργούν δυσμενές χημικό περιβάλλον για τα περισσότερα μικρόβια. 7γ. Βλέννα εκκρίνουν κύτταρα όλων των βλεννογόνων, εξ ου και το όνομα. Βλεφαριδοφόρο επιθήλιο διαθέτει ο βλεννογόνος της αναπνευστικής οδού και όχι του στομάχου. Ο βλεννογόνος του στομάχου εκκρίνει υδροχλωρικό οξύ το οποίο καταστρέφει τα περισσότερα μικρόβια που εισέρχονται με την τροφή στο στομάχι. Οι βλεννογόνοι καλύπτουν εσωτερικά κοιλότητες του οργανισμού. 8δ. Οι ιντερφερόνες είναι αντιμικροβιακές ουσίες που δρουν στην περίπτωση που κάποιο κύτταρο μολυνθεί από ιό. Δεν έχουν βακτηριοκτόνο δράση. Το ινώδες είναι ένα πλέγμα πρωτεϊνικής σύστασης που εμποδίζει την είσοδο μικροοργανισμών στην περιοχή ενός τραύματος. Δεν αποτελεί συστατικό του ιδρώτα και δεν έχει βακτηριοκτόνο δράση. Υδροχλωρικό οξύ εκκρίνεται μόνο από τον βλεννογόνο του στομάχου. Η λυσοζύμη είναι ένζυμο που περιέχεται στον ιδρώτα, τα δάκρυα και το σάλιο και διασπά το κυτταρικό τοίχωμα των βακτηρίων. Επομένως έχει βακτηριοκτόνο δράση. 9Λ. Η φαγοκυττάρωση αποτελεί μηχανισμό μη ειδικής άμυνας που αντιμετωπίζει τα μικρόβια μετά την είσοδό τους στον ανθρώπινο οργανισμό. Τα φαγοκύτταρα είναι κύτταρα του αίματος ή διαφοροποιημένα κύτταρα του αίματος που έχουν εγκατασταθεί στους ιστούς. Ενεργοποιούνται μετά την εμφάνιση ενός παθογόνου μικροοργανισμού στο εσωτερικό του οργανισμού, τον εγκλωβίζουν και τον καταστρέφουν. Αποτελούν δηλαδή εσωτερικό μηχανισμό μη ειδικής άμυνας. 10Λ. Όλα τα είδη λευκών αιμοσφαιρίων σχετίζονται με την άμυνα του οργανισμού, δεν είναι όμως όλα φαγοκύτταρα. Τα φαγοκύτταρα αποτελούν μία μόνο κατηγορία λευκών αιμοσφαιρίων. 11α. Τα μακροφάγα προκύπτουν από τη διαφοροποίηση των μονοκυττάρων φαγοκυττάρων του αίματος και είναι φαγοκύτταρα εγκατεστημένα στους ιστούς. Τα ουδετερόφιλα αποτελούν είδος λευκών αιμοσφαιρίων και περιλαμβάνονται στα έμμορφα συστατικά του αίματος. 7\n8 Τα μονοκύτταρα είναι κατηγορία φαγοκυττάρων του αίματος. Αποτελούν πρόδρομες μορφές των μακροφάγων. Τα αιμοπετάλια είναι είδος κυττάρων του αίματος και δεν κάνουν φαγοκυττάρωση. 12γ 13γ. Το οίδημα στην περιοχή της φλεγμονής οφείλεται στη συγκέντρωση πλάσματος που διαχέεται από το αίμα λόγω της τοπικής διαστολής των αιμοφόρων αγγείων. Η διαστολή των αιμοφόρων αγγείων στην περιοχή της φλεγμονής έχει ως αποτέλεσμα τη συγκέντρωση περισσότερου αίματος στην περιοχή γεγονός που προκαλεί το κοκκίνισμα. Ο πόνος οφείλεται στον τραυματισμό των απολήξεων των νευρικών κυττάρων και στη δράση σε αυτά τοξινών που απελευθερώνονται από τους μικροοργανισμούς και όχι στη διαστολή των αιμοφόρων αγγείων που παρατηρείται στην περιοχή της φλεγμονής. 14β. Το πύον σχηματίζεται στην περιοχή της φλεγμονής και περιέχει νεκρά φαγοκύτταρα και νεκρούς μικροοργανισμούς. Δεν αποτελεί επομένως συστατικό του πλάσματος. Το πλάσμα περιέχει αντιμικροβιακές ουσίες, οι οποίες καταστρέφουν τους μικροοργανισμούς ή ενεργοποιούν τη διαδικασία της φαγοκυττάρωσης. Στις ουσίες με αντιμικροβιακή δράση συγκαταλέγονται οι πρωτεΐνες του συμπληρώματος και της προπερδίνης. Ο ορός του αίματος είναι το υγρό που απομένει αν αφαιρέσουμε από το πλάσμα του αίματος τις πρωτεΐνες που σχηματίζουν το ινώδες. Επομένως το πλάσμα του αίματος που διαχέεται στην περιοχή της φλεγμονής περιέχει τις πρωτεΐνες του συμπληρώματος και της προπερδίνης. Το πλάσμα περιέχει ουσίες που ενεργοποιούν τη διαδικασία της φαγοκυττάρωσης. Οι μικροοργανισμοί απελευθερώνουν ουσίες στην περιοχή της φλεγμονής, όμως οι ουσίες αυτές δεν περιέχονται στο πλάσμα που διαχέεται στην περιοχή της φλεγμονής. 15α. Τα φαγοκύτταρα ενεργοποιούνται μετά την εμφάνιση ενός παθογόνου μικροοργανισμού στο εσωτερικό του οργανισμού μας. Επομένως το παθογόνο βακτήριο που ξεπέρασε τους εξωτερικούς μηχανισμούς άμυνας θα αντιμετωπίσει τα φαγοκύτταρα. Η δράση των ιντερφερονών περιορίζεται μόνο στους ιούς. Η λυσοζύμη αποτελεί εξωτερικό παράγοντα μη ειδικής άμυνας τον οποίο έχει ήδη ξεπεράσει το βακτήριο. Η βλέννα αποτελεί εξωτερικό παράγοντα μη ειδικής άμυνας που απέτυχε να εμποδίσει την είσοδο του παθογόνου βακτηρίου στον οργανισμό, αν μικροοργανισμός εισήλθε από κάποιον βλεννογόνο. 16. Συμπλήρωμα Ιντερφερόνες Προπερδίνη Ουδετερόφιλα Ομάδα 20 πρωτεϊνών Ίωση Ομάδα 3 πρωτεϊνών Φαγοκύτταρα 8\n9 17. Λυσοζύμη Λιπαρά οξέα Συμπλήρωμα Γαλακτικό οξύ Προπερδίνη Δάκρυα, σάλιο,ιδρώτας Σμήγμα Αίμα Ιδρώτας Αίμα 18α. Η λυσοζύμη είναι ένζυμο που διασπά το κυτταρικό τοίχωμα των βακτηρίων. Η δράση της επομένως περιορίζεται μόνο στα βακτήρια και όχι στους ιούς. Ο πυρετός δεν εμποδίζει μόνο την ανάπτυξη και τον πολλαπλασιασμό των βακτηρίων. Αναστέλλει επίσης τον πολλαπλασιασμό των ιών καθώς λόγω της αύξησης της θερμοκρασίας του σώματος παρεμποδίζεται η λειτουργία των ενζύμων των κυττάρων, στα οποία παρασιτούν οι ιοί, με αποτέλεσμα να μη μπορεί να πραγματοποιηθεί η αντιγραφή, η μεταγραφή και η μετάφραση του γενετικού τους υλικού. Με φαγοκυττάρωση αντιμετωπίζονται εκτός από τα υπόλοιπα παθογόνα μικρόβια και ορισμένοι ιοί. Η δράση των ιντερφερονών αφορά μόνο τους ιούς. 19β. Η βλέννα εκκρίνεται από κύτταρα των βλεννογόνων του σώματος, οι οποίοι καλύπτουν κοιλότητες του οργανισμού, και όχι από αδένες του δέρματος. Το δέρμα εμποδίζει αποτελεσματικά την είσοδο των μικροβίων στον οργανισμό όχι μόνο λόγω της δομής του αλλά και λόγω των ουσιών που παράγονται από τους ιδρωτοποιούς και σμηγματογόνους αδένες του. Το γαλακτικό οξύ και η λυσοζύμη (που περιέχονται στον ιδρώτα) και τα λιπαρά οξέα (που περιέχονται στο σμήγμα) δημιουργούν δυσμενές χημικό περιβάλλον για τα μικρόβια. Η κεράτινη στιβάδα είναι ένα στρώμα νεκρών κυττάρων της επιδερμίδας και δεν παράγεται από αδένες του δέρματος. Υδροχλωρικό οξύ εκκρίνεται στο βλεννογόνο του στομάχου και όχι από αδένες του δέρματος. Το υδροχλωρικό οξύ καταστρέφει τα περισσότερα μικρόβια που εισέρχονται με την τροφή. 20δ 21α. Ο τοπικός πόνος αποτελεί σύμπτωμα της φλεγμονώδους αντίδρασης. Οφείλεται στον τραυματισμό των απολήξεων των νευρικών κυττάρων και στη δράση σ' αυτά τοξινών που απελευθερώνονται από τους μικροοργανισμούς που έχουν εισβάλλει. Σύμπτωμα που εκδηλώνεται στην περιοχή της φλεγμονής είναι η τοπική αύξηση της θερμοκρασίας και όχι ο πυρετός. Πυρετός ονομάζεται η μη φυσιολογική υψηλή θερμοκρασία ολόκληρου του σώματος. Το κοκκίνισμα στην περιοχή του τραύματος αποτελεί σύμπτωμα της φλεγμονώδους αντίδρασης. Το κοκκίνισμα οφείλεται στη διαστολή των αιμοφόρων αγγείων της περιοχής η οποία έχει ως αποτέλεσμα τη συγκέντρωση περισσότερου αίματος. Στην περιοχή της φλεγμονής διαχέεται πλάσμα του αίματος στους γύρω ιστούς, λόγω της τοπικής διαστολής των αγγείων, προκαλώντας τοπικό οίδημα. 9\n10 22β. Μόλυνση ονομάζεται η είσοδος ενός παθογόνου μικροοργανισμού στον οργανισμό μας. Η φλεγμονή είναι η απάντηση των ιστών του σώματος σε μόλυνση από μικροοργανισμούς, τοξίνες ή χημικές ουσίες. Εκδηλώνεται με μια σειρά συμπτωμάτων που είναι: ο πόνος, η ερυθρότητα, η τοπική αύξηση της θερμοκρασίας και το οίδημα. Το οίδημα αποτελεί ένα από τα συμπτώματα της φλεγμονώδους αντίδρασης. Το πύον είναι ένα παχύρρευστο κιτρινωπό υγρό που σχηματίζεται σε περιοχή που δρουν τα φαγοκύτταρα και περιέχει νεκρά φαγοκύτταρα και νεκρούς μικροοργανισμούς. 23Σ. Όταν κάποιος ιός μολύνει ένα κύτταρο, προκαλεί την παραγωγή ιντερφερονών. Οι ιντερφερόνες στη συνέχεια απελευθερώνονται στο μεσοκυττάριο υγρό και συνδέονται με υποδοχείς των γειτονικών κυττάρων. Στα κύτταρα αυτά ενεργοποιείται η παραγωγή άλλων πρωτεϊνών, οι οποίες έχουν την ικανότητα να παρεμποδίζουν τον πολλαπλασιασμό των ιών. Μπορούμε να πούμε ότι οι ιντερφερόνες «ειδοποιούν» τα απειλούμενα κύτταρα τα οποία παράγουν ουσίες που παρεμποδίζουν τον πολλαπλασιασμό των ιών σε αυτά. Περιορίζεται έτσι η εξάπλωση των ιών α. Ανοσολογική απόκριση ονομάζεται το σύνολο των αντιδράσεων των μηχανισμών ειδικής άμυνας, που οδηγούν στην παραγωγή εξειδικευμένων λεμφοκυττάρων και κυτταρικών προϊόντων (αντισωμάτων). Η φλεγμονώδης αντίδραση δεν έχει εξειδικευμένη δράση. Ο πυρετός αποτελεί μηχανισμό μη ειδικής άμυνας και εκδηλώνεται σε περίπτωση γενικευμένης μικροβιακής μόλυνσης. Λοίμωξη ονομάζεται η εγκατάσταση και ο πολλαπλασιασμός παθογόνων μικροοργανισμών στον οργανισμό μας. Δεν αποτελεί αντίδραση του οργανισμού. 2γ. Αντιγόνο ονομάζεται κάθε παράγοντας (π.χ. χημική ουσία, μικροοργανισμός, γύρη, κύτταρα ή ορός από άλλα άτομα ή ζώα) που μπορεί να προκαλέσει ανοσολογική απόκριση. Τα αντισώματα είναι πρωτεϊνικά μόρια που παράγονται από τα Β-λεμφοκύτταρα, συνδέονται με τα αντιγόνα και τα εξουδετερώνουν. Οι τοξίνες είναι βλαβερές για την υγεία μας ουσίες που παράγονται από βακτήρια. Η παρουσία τους προκαλεί ανοσολογική απόκριση, όμως δεν είναι οι μόνοι παράγοντες που μπορούν να ενεργοποιήσουν τους μηχανισμούς ειδικής άμυνας. Δεν προκαλούν μόνο οι παθογόνοι μικροοργανισμοί ανοσολογική απόκριση. 3γ. Μετά την αναγνώριση κάποιου αντιγόνου το ανοσοβιολογικό σύστημα του ανθρώπου αντιδρά με μια σειρά διεργασιών που οδηγούν στην παραγωγή λεμφοκυττάρων και αντισωμάτων ειδικών έναντι του συγκεκριμένου αντιγόνου, που εισήλθε στον οργανισμό. Το χαρακτηριστικό της μνήμης των μηχανισμών ειδικής άμυνας δεν οφείλεται στα αντισώματα αλλά στα λεμφοκύτταρα μνήμης που δημιουργούνται κατά την ανοσολογική απόκριση. Τα λεμφοκύτταρα μνήμης έχουν την ικανότητα να ενεργοποιούνται αμέσως μετά από επόμενη έκθεση του οργανισμού στο αντιγόνο που προκάλεσε την παραγωγή τους. Κατά την εκδήλωση ανοσολογικής απόκρισης δεν παράγονται μόνο εξειδικευμένα κύτταρα (λεμφοκύτταρα) για την αντιμετώπιση του αντιγόνου, αλλά και κυτταρικά προϊόντα. 10\n11 Κατά την εκδήλωση ανοσολογικής απάντησης δεν παράγονται μόνο εξειδικευμένα κυτταρικά προϊόντα (αντισώματα) για την αντιμετώπιση του αντιγόνου αλλά και εξειδικευμένα κύτταρα (λεμφοκύτταρα). 4γ. Ο ανθρώπινος οργανισμός έχει την ικανότητα να αναγνωρίζει οποιαδήποτε ξένη προς αυτόν ουσία (αντιγόνο) και να αντιδρά παράγοντας εξειδικευμένα κύτταρα και κυτταρικά προϊόντα (π.χ. αντισώματα), ώστε να την εξουδετερώσει. Η ανοσολογική απόκριση επομένως προκαλείται από παράγοντες που αναγνωρίζονται ως ξένοι προς τον οργανισμό. Ανοσολογική απόκριση δεν προκαλείται μόνο από μικροοργανισμούς αλλά από κάθε αντιγόνο. Ως αντιγόνο μπορεί να δράσει τόσο ένας ολόκληρος μικροοργανισμός όσο και κάποιο τμήμα του ή ακόμα και τοξικές ουσίες που παράγονται από αυτόν. Αντιγόνα μπορεί επίσης να χαρακτηριστούν άλλοι παράγοντες, όπως σωματίδια και χημικές ουσίες. Ανοσολογική απόκριση δεν προκαλείται μόνο από παράγοντες που είναι επικίνδυνοι για την υγεία. Μπορεί, για παράδειγμα, να προκληθεί και από συστατικά τροφών, τα οποία φυσιολογικά δεν είναι επικίνδυνα για την υγεία. Ανοσολογική απόκριση δεν προκαλείται μόνο από αντιγόνα για τα οποία ο οργανισμός ήδη διαθέτει εξειδικευμένα κύτταρα και κυτταρικά προϊόντα για την αντιμετώπισή τους. Ο ανθρώπινος οργανισμός έχει την ικανότητα να αναγνωρίζει οποιαδήποτε ξένη προς αυτόν ουσία (αντιγόνο), είτε την αντιμετωπίζει για πρώτη φορά, είτε έχει επανεκτεθεί σε αυτήν, και να εκδηλώνει ανοσολογική απόκριση για την αντιμετώπισή της. Στην περίπτωση βέβαια που επανεκτίθεται σε κάποιο αντιγόνο, αντιδρά γρηγορότερα γιατί διαθέτει κατάλληλα λεμφοκύτταρα μνήμης. 5δ. Τα λεμφοκύτταρα που ενεργοποιούνται από το εκτεθειμένο στην επιφάνεια των μακροφάγων αντιγόνο είναι τα βοηθητικά Τ-λεμφοκύτταρα. Τα πλασματοκύτταρα δεν ενεργοποιούνται από το εκτεθειμένο στην επιφάνεια των μακροφάγων αντιγόνο, αλλά δημιουργούνται μετά από διαδοχικές διαιρέσεις των ενεργοποιημένων Β-λεμφοκυττάρων. Τα Τ-κατασταλτικά λεμφοκύτταρα σταματούν την ανοσοβιολογική απόκριση μετά την επιτυχή αντιμετώπιση του αντιγόνου. Δεν ενεργοποιούνται από το εκτεθειμένο στην επιφάνεια των μακροφάγων αντιγόνο. Τα Τ-κυτταροτοξικά λεμφοκύτταρα ενεργοποιούνται από χημικές ουσίες που παράγονται από τα ενεργοποιημένα βοηθητικά Τ-λεμφοκύτταρα και όχι από το εκτεθειμένο στην επιφάνεια των μακροφάγων αντιγόνο. 6δ. Τα κύτταρα του νωτιαίου μυελού είναι νευρικά κύτταρα. Τα φαγοκύτταρα αποτελούν μια κατηγορία λευκών αιμοσφαιρίων, δύο κύριες ομάδες των οποίων είναι τα ουδετερόφιλα και τα μονοκύτταρα. Τα βοηθητικά Τ-λεμφοκύτταρα αποτελούν κατηγορία λεμφοκυττάρων. Τα λεμφοκύτταρα ανήκουν στα λευκά αιμοσφαίρια, επομένως τα βοηθητικά Τ-λεμφοκύτταρα αποτελούν είδος λευκών αιμοσφαιρίων. Τα κύτταρα που φέρουν στην επιφάνειά τους αντισώματα είναι τα Β- λεμφοκύτταρα. Τα Β- λεμφοκύτταρα αποτελούν κατηγορία λεμφοκυττάρων. Τα λεμφοκύτταρα ανήκουν στα λευκά αιμοσφαίρια επομένως τα Β-λεμφοκύτταρα αποτελούν είδος λευκών αιμοσφαιρίων. 11\n12 7β. Το ήπαρ δεν αποτελεί όργανο του ανοσοβιολογικού συστήματος. Ο σπλήνας, οι αμυγδαλές και οι λεμφαδένες αποτελούν δευτερογενή λεμφικά όργανα. 8β. Τα κυτταροτοξικά Τ-λεμφοκύτταρα ενεργοποιούνται από τα βοηθητικά Τ-λεμφοκύτταρα και καταστρέφουν καρκινικά κύτταρα, κύτταρα μεταμοσχευμένου ιστού ή κύτταρα που έχουν προσβληθεί από ιό. Τα βοηθητικά Τ-λεμφοκύτταρα αποτελούν κατηγορία λεμφοκυττάρων τα οποία ενεργοποιούν άλλες κατηγορίες λεμφοκυττάρων, μέσω ουσιών που παράγουν. Τα φαγοκύτταρα αποτελούν κατηγορία λευκών αιμοσφαιρίων, δεν ανήκουν όμως στα λεμφοκύτταρα. Τα μονοκύτταρα είναι είδος λευκών αιμοσφαιρίων που αντιμετωπίζουν τους μικροοργανισμούς που εισβάλλουν στο σώμα μας με φαγοκυττάρωση. Δεν αποτελούν κατηγορία λεμφοκυττάρων. 9α. Τα πλασματοκύτταρα, που προκύπτουν από τις διαδοχικές διαιρέσεις των ενεργοποιημένων Β-λεμφοκυττάρων, παράγουν και εκκρίνουν μεγάλες ποσότητες αντισωμάτων, ίδιων μ' αυτά που υπήρχαν στην επιφάνεια του Β-λεμφοκυττάρου από το οποίο προήλθαν. Τα Β-λεμφοκύτταρα συνθέτουν και παρουσιάζουν στην επιφάνειά τους αντισώματα, δεν εκκρίνουν όμως αντισώματα. Δεν παράγουν και φυσικά δεν εκκρίνουν όλες οι κατηγορίες λευκών αιμοσφαιρίων αντισώματα, αλλά μόνο μια κατηγορία Β-λεμφοκύτταρων, τα πλασματοκύτταρα. Τα μακροφάγα είναι κατηγορία φαγοκυττάρων. Δεν παράγουν αντισώματα. 10Λ. Δεν εκθέτουν όλα τα φαγοκύτταρα στην επιφάνειά τους τμήμα του αντιγόνου που κατέστρεψαν. Μόνο τα μακροφάγα εκθέτουν στην επιφάνειά τους τμήμα του αντιγόνου που κατέστρεψαν, ενεργοποιώντας τους μηχανισμούς ειδικής άμυνας. 11γ. Τα κατασταλτικά Τ-λεμφοκύτταρα σταματούν την ανοσοβιολογική απόκριση μετά την επιτυχή αντιμετώπιση του συγκεκριμένου αντιγόνου. Έτσι ο οργανισμός αποφεύγει την άσκοπη δράση του ανοσοποιητικού συστήματος, επιτυγχάνοντας εξοικονόμηση ενέργειας. Δεν εμποδίζουν τη δράση του ανοσοβιολογικού συστήματος. Κάθε παράγοντας, αντιγόνο, που αναγνωρίζεται ως ξένος προς τον οργανισμό ενεργοποιεί το ανοσοβιολογικό μας σύστημα. Δε δρουν άμεσα στους παθογόνους μικροοργανισμούς. Δεν επηρεάζουν το ρυθμό πολλαπλασιασμού των παθογόνων μικροοργανισμών. Η δράση τους περιορίζεται στη ρύθμιση της δράσης των μηχανισμών ειδικής άμυνας του οργανισμού μας. 12Σ. Κάθε Β-λεμφοκύτταρο συνθέτει και εκθέτει στην επιφάνειά του υποδοχείς ανοσοσφαιρίνες (αντισώματα) που αναγνωρίζουν ένα συγκεκριμένο αντιγόνο. Όταν το αντίστοιχο αντιγόνο εισέλθει στον οργανισμό, συνδέεται σε αυτές τις ανοσοσφαιρίνες. Εξαιτίας της σύνδεσης αυτής, το Β-λεμφοκύτταρο υφίσταται διαδοχικές διαιρέσεις, από τις οποίες παράγονται πλασματοκύτταρα και Β-λεμφοκύτταρα μνήμης. 12\n13 13β. Μόνο ο μυελός των οστών έχει αιμοποιητικό ρόλο. Ο μυελός των οστών αποτελεί το κέντρο της αιμοποίησης. Όλα τα κύτταρα που συμμετέχουν στους μηχανισμούς εσωτερικής άμυνας του οργανισμού μας προκύπτουν από τη διαφοροποίηση πολυδύναμων αιμοποιητικών κυττάρων, τα οποία βρίσκονται στον ερυθρό μυελό των οστών. Επομένως, τόσο τα Β όσο και τα Τ-λεμφοκύτταρα προέρχονται από κύτταρα του μυελού των οστών. Ο θύμος αδένας είναι πρωτογενές λεμφικό όργανο που δεν έχει αιμοποιητικό ρόλο. Σε αυτόν διαφοροποιούνται και ωριμάζουν τα Τ-λεμφοκύτταρα. Στον θύμο αδένα δε γίνεται παραγωγή, αλλά μόνο διαφοροποίηση και ωρίμανση Τ-λεμφοκυττάρων. Ο σπλήνας είναι δευτερογενές λεμφικό όργανο που δεν έχει αιμοποιητικό ρόλο. Τα δευτερογενή λεμφικά όργανα λαμβάνουν μέρος στη δευτερογενή ανοσολογική απόκριση. 14Λ. Τα πλασματοκύτταρα είναι εξειδικευμένα κύτταρα. Κάθε πλασματοκύτταρο παράγει αντισώματα μόνο εναντίον του αντιγόνου που προκάλεσε την παραγωγή του. Τα πλασματοκύτταρα είναι κύτταρα που παράγονται μετά από διαδοχικές διαιρέσεις Β- λεμφοκυττάρων, τα οποία διέθεταν στην επιφάνειά τους αντισώματα στα οποία μπορεί να συνδεθεί συγκεκριμένο αντιγόνο. Παράγουν και εκκρίνουν μεγάλες ποσότητες αντισωμάτων, ίδιων μ' αυτά που υπήρχαν στην επιφάνεια του Β-λεμφοκυττάρου από το οποίο προήλθαν. Επομένως, κάθε πλασματοκύτταρο παράγει και εκκρίνει αντισώματα για την αντιμετώπιση μόνο ενός συγκεκριμένου αντιγόνου (αυτού που προσδέθηκε στην επιφάνεια των Β-λεμφοκυττάρων από τα οποία προήλθε το εν λόγω πλασματοκύτταρο) 15β. Τα Β-λεμφοκύτταρα μνήμης είναι εξειδικευμένα κύτταρα. Προέρχονται από τις διαδοχικές διαιρέσεις Β-λεμφοκυττάρων, μετά τη σύνδεση συγκεκριμένου αντιγόνου στα ειδικά αντισώματα-υποδοχείς της επιφάνειάς τους. Τα Β-λεμφοκύτταρα μνήμης ενεργοποιούνται αμέσως μετά από επόμενη έκθεση του οργανισμού στο ίδιο αντιγόνο. Δεν ενεργοποιούνται από οποιοδήποτε αντιγόνο. Παράγονται κατά τη διάρκεια της πρωτογενούς ανοσολογικής απόκρισης του οργανισμού εναντίον κάποιου αντιγόνου - δε δρουν όμως κατά τη διάρκεια της συγκεκριμένης ανοσολογικής απόκρισης. Τα Β-λεμφοκύτταρα μνήμης είναι εξειδικευμένα κύτταρα και επομένως δεν ενεργοποιούνται από οποιοδήποτε αντιγόνο, ούτε ενεργοποιούνται κατά τη διάρκεια της ανοσολογικής απόκρισης στην οποία παράχθηκαν. 16α. Όλα τα αναφερόμενα είναι πρωτεϊνικής σύστασης, όμως μόνο τα αντισώματα ή ανοσοσφαιρίνες που αποτελούνται από τέσσερις πολυπεπτιδικές αλυσίδες, οι οποίες συνδέονται μεταξύ τους με ομοιοπολικούς δεσμούς και σχηματίζουν μια δομή που μοιάζει με σφεντόνα ή με το γράμμα Υ. Η λυσοζύμη είναι ένζυμο με αντιβακτηριακή δράση που δρα καταστρέφοντας το κυτταρικό τοίχωμα των βακτηρίων. Ως ένζυμο είναι πρωτεϊνικό μόριο, όμως δε συνδέεται με κάποιο αντιγόνο. Το συμπλήρωμα περιλαμβάνει ομάδα είκοσι πρωτεϊνών αλλά δεν έχει το σχήμα σφεντόνας. Οι ιντερφερόνες είναι πρωτεΐνες οι οποίες δε συνδέονται με συγκεκριμένο αντιγόνο. Παράγονται από κύτταρα που έχουν μολυνθεί από ιό και επάγουν την παραγωγή άλλων πρωτεϊνών από γειτονικά κύτταρα. Οι πρωτεΐνες αυτές εμποδίζουν τον πολλαπλασιασμό των ιών στα κύτταρα που τις παρήγαγαν. 13\n14 17Λ. Τα αντισώματα αποτελούνται από τέσσερις πολυπεπτιδικές αλυσίδες, οι οποίες όμως δεν είναι όμοιες μεταξύ τους. Είναι ανά δύο όμοιες μεταξύ τους. Δύο μεγάλες και δύο μικρές που ονομάζονται βαριές και ελαφριές, αντίστοιχα. Οι αλυσίδες αυτές συνδέονται μεταξύ τους με ομοιοπολικούς δεσμούς, σχηματίζοντας μια δομή που μοιάζει με σφεντόνα ή με το γράμμα Υ. 18Σ. Η μεταβλητή περιοχή κάθε αντισώματος, ανάλογα με το σχήμα της, που οφείλεται στην αλληλουχία των αμινοξέων της, καθιστά ικανό το αντίσωμα να συνδέεται με ένα συγκεκριμένο αντιγόνο. Η εξειδίκευση των αντισωμάτων αναφέρεται στο γεγονός ότι κάθε αντίσωμα μπορεί να συνδέεται, μέσω της μεταβλητής περιοχής του μορίου τους, με συγκεκριμένο αντιγόνο. 19δ. Τα διάφορα αντισώματα διαφέρουν μόνο ως προς τη μεταβλητή τους περιοχή, η οποία περιλαμβάνει τόσο τμήματα των βαριών όσο και των ελαφριών αλυσίδων του μορίου. Στην περιοχή αυτή κάθε αντίσωμα έχει διαφορετική αλληλουχία αμινοξέων. Το υπόλοιπο τμήμα των αντισωμάτων είναι ίδιο σε όλα τα αντισώματα, έχει δηλαδή την ίδια αλληλουχία αμινοξέων, και αποτελεί τη σταθερή τους περιοχή. Τόσο οι βαριές όσο και οι ελαφριές αλυσίδες των αντισωμάτων δεν έχουν την ίδια αλληλουχία αμινοξέων σε όλο τους το μήκος, καθώς η μεταβλητή περιοχή των αντισωμάτων περιλαμβάνει τμήματα τόσο των βαριών όσο και των ελαφριών αλυσίδων. Η εξειδίκευση των αντισωμάτων σε συγκεκριμένο αντιγόνο οφείλεται στο διαφορετικό σχήμα που έχει κάθε φορά η μεταβλητή τους περιοχή. Η διαφορά του σχήματος της μεταβλητής περιοχής οφείλεται στη διαφορά της αλληλουχίας των αμινοξέων των πολυπεπτιδικών αλυσίδων της περιοχής αυτής. 20α. Τα αντισώματα είναι εξειδικευμένα κυτταρικά προϊόντα τα οποία παράγονται κατά τη διάρκεια ανοσολογικής απόκρισης του οργανισμού μας, για την αντιμετώπιση συγκεκριμένου αντιγόνου. Επομένως, η έναρξη της ανοσολογικής απόκρισης δεν είναι αποτέλεσμα της σύνδεσης αντιγόνου-αντισώματος αλλά έχει προηγηθεί αυτής. Τα μακροφάγα δεν αναγνωρίζουν και καταστρέφουν το αντιγόνο μόνο αμέσως μετά την είσοδό του στον οργανισμό. Δρουν επίσης και αργότερα, όταν έχουν παραχθεί τα κατάλληλα για το συγκεκριμένο αντιγόνο αντισώματα. Στην περίπτωση αυτή, το σύμπλεγμα μικροοργανισμού-αντισώματος αναγνωρίζεται από τα μακροφάγα, με αποτέλεσμα την ολοκληρωτική καταστροφή του μικροοργανισμού. Επομένως, η αναγνώριση του μικροοργανισμού-αντιγόνο από τα μακροφάγα είναι και αποτέλεσμα της σύνδεσης αντιγόνου-αντισώματος. Η σύνδεση αντιγόνου-αντισώματος ενεργοποιεί το συμπλήρωμα. Η σύνδεση αντιγόνου(τοξίνη)-αντισώματος έχει ως αποτέλεσμα την αδρανοποίηση των παραγόμενων τοξινών. 21. Ιός ερυθράς Αντισώματα, Ιντερφερόνες Τοξίνη τετάνου Αντισώματα, Αντιβιοτικά 14\n15 Vibrio cholerae Αντισώματα, Λυσοζύμη, Αντιβιοτικά Οποιοδήποτε αντιγόνο προκαλεί ανοσολογική απόκριση και παραγωγή κατάλληλων αντισωμάτων για την αντιμετώπισή του. Παραγωγή ιντερφερονών προκαλεί μόνο η μόλυνση κυττάρων από ιό. Η λυσοζύμη καταστρέφει το κυτταρικό τοίχωμα των βακτηρίων, έχει επομένως μόνο βακτηριοκτόνο δράση. Συσχετίζεται άμεσα μόνο με το βακτήριο Vibrio cholerae. Τα αντιβιοτικά δε δρουν έναντι των ιών. Συσχετίζονται άμεσα μόνο με το βακτήριο Vibrio cholerae αλλά έμμεσα και με την τοξίνη καθώς οι τοξίνες παράγονται από βακτήρια. 22. Μακροφάγα Β-λεμφοκύτταρα Πλασματοκύτταρα Κυτταροτοξικά Τ-λεμφοκύτταρα Κατασταλτικά Τ-λεμφοκύτταρα Ενεργοποιούν τα βοηθητικά Τ-λεμφοκύτταρα Ενεργοποιούνται από τα βοηθητικά Τ-λεμφοκύτταρα Εκκρίνουν αντισώματα Καταστρέφουν καρκινικά κύτταρα Παράγονται στο τελευταίο στάδιο της ανοσοβιολογικής αντίδρασης 23α. Η φλεγμονώδης αντίδραση αποτελεί μηχανισμό μη ειδικής άμυνας. Έχει, επομένως τη δυνατότητα αντιμετώπισης οποιουδήποτε παθογόνου μικροοργανισμού. Αντίθετα, τα προϊόντα της ανοσολογικής απόκρισης είναι εξειδικευμένα, ικανά δηλαδή να δράσουν μόνο εναντίον της ουσίας που προκάλεσε την παραγωγή τους. Η ανοσολογική απόκριση ξεκινά με την ενεργοποίηση των βοηθητικών Τ-λεμφοκυττάρων από το εκτεθειμένο στην επιφάνεια των μακροφάγων τμήμα του αντιγόνου που τα μακροφάγα έχουν προηγουμένως καταστρέψει. Τα μακροφάγα είναι κατηγορία φαγοκυττάρων, επομένως υπάρχει συμμετοχή φαγοκυττάρων κατά την ανοσολογική απόκριση. Τα αντισώματα τα οποία παράγονται από τα πλασματοκύτταρα κατά τη διάρκεια της ανοσολογικής απόκρισης είναι αντιμικροβιακές ουσίες που απελευθερώνονται στο αίμα (πλάσμα) και τη λέμφο. Η ανοσολογική απόκριση πραγματοποιείται στα δευτερογενή λεμφικά όργανα (λεμφαδένες, σπλήνα, αμυγδαλές, λεμφικό ιστό κατά μήκος του γαστρεντερικού σωλήνα) και όχι τοπικά στην περιοχή εισόδου του αντιγόνου. 24α. Η ανοσολογική απόκριση που εκδηλώνεται για την αντιμετώπιση ιού περιλαμβάνει την ενεργοποίηση τόσο των Β-λεμφοκυττάρων η οποία θα οδηγήσει στην παραγωγή και έκκριση κατάλληλων αντισωμάτων όσο και των κυτταροτοξικών Τ-λεμφοκυττάρων τα οποία θα καταστρέψουν τα κύτταρα που έχουν μολυνθεί από ιό. Ταυτόχρονα, δημιουργούνται Β- λεμφοκύτταρα μνήμης, Τ-βοηθητικά μνήμης και Τ-κυτταροτοξικά μνήμης τα οποία θα ενεργοποιηθούν στην περίπτωση που ο οργανισμός εκτεθεί και πάλι στο ίδιο αντιγόνο. Κατά την ανοσολογική απόκριση που εκδηλώνεται για την αντιμετώπιση ιού δεν παράγονται μόνο Β-λεμφοκύτταρα μνήμης και Τ-βοηθητικά μνήμης. Σε περίπτωση που το αντιγόνο είναι ιός ενεργοποιούνται και τα κυτταροτοξικά Τ-λεμφοκύτταρα, συνεπώς και Τ- κυτταροτοξικά μνήμης. 15\n16 Κατά την ανοσολογική απόκριση που εκδηλώνεται για την αντιμετώπιση ιού δεν ενεργοποιούνται μόνο Β-λεμφοκύτταρα τα οποία παράγουν και κύτταρα μνήμης. Ενεργοποιούνται και Τ-βοηθητικά αλλά και Τ-κυτταροτοξικά λεμφοκύτταρα (μιας και το αντιγόνο είναι ιός) και τα αντίστοιχα κύτταρα μνήμης. Κατά την ανοσολογική απόκριση που εκδηλώνεται για την αντιμετώπιση ιού δεν παράγονται μόνο Τ-βοηθητικά μνήμης και Τ-κυτταροτοξικά μνήμης. Για την αντιμετώπιση οποιουδήποτε αντιγόνου ενεργοποιούνται τα Β-λεμφοκύτταρα. 25γ. Στην παθητική τεχνητή ανοσία χορηγούνται στον οργανισμό έτοιμα αντισώματα, που έχουν παραχθεί από άλλον οργανισμό, μέσω ορού αντισωμάτων. Στην ενεργητική ανοσία τα αντισώματα παράγονται από τον ίδιο τον οργανισμό. Η παθητική φυσική ανοσία είναι αποτέλεσμα της μεταφοράς αντισωμάτων από τη μητέρα στο έμβρυο μέσω του πλακούντα ή από τη μητέρα στο νεογνό διαμέσου του μητρικού γάλακτος. Στην ενεργητική τεχνητή ανοσία τα αντισώματα παράγονται από τον οργανισμό μετά τη χορήγηση εμβολίου. 26δ. Στα δευτερογενή λεμφικά όργανα πραγματοποιείται η ανοσοβιολογική απόκριση, άρα εκεί ενεργοποιούνται και δρουν τα λεμφοκύτταρα. Στον μυελό των οστών παράγονται όλα τα λεμφοκύτταρα, και εκεί διαφοροποιούνται και ωριμάζουν τα Β-λεμφοκύτταρα. Η δράση όμως των λεμφοκυττάρων δεν πραγματοποιείται στον μυελό των οστών αλλά στα δευτερογενή λεμφικά όργανα! Στον θύμο αδένα διαφοροποιούνται και ωριμάζουν τα Τ-λεμφοκύτταρα. Τα λεμφοκύτταρα όμως δεν ενεργοποιούνται στον θύμο αδένα αλλά στα δευτερογενή λεμφικά όργανα! Στην περιοχή εισόδου του αντιγόνου εκδηλώνεται φλεγμονώδης αντίδραση. Τα λεμφοκύτταρα όμως ούτε ενεργοποιούνται ούτε αντιμετωπίζουν το αντιγόνο στην περιοχή αυτή. 27β. Τα μακροφάγα, εκτός από τη δυνατότητα που έχουν να καταστρέφουν το μικρόβιο, λειτουργούν και ως αντιγονοπαρουσιαστικά κύτταρα. Εκθέτουν στην επιφάνειά τους τμήματα του μικροβίου που έχουν εγκλωβίσει και καταστρέψει μέσω μιας πρωτεΐνης της επιφάνειάς τους, η οποία είναι χαρακτηριστική για κάθε άτομο, και ονομάζεται αντιγόνο ιστοσυμβατότητας. Τα ενεργοποιημένα βοηθητικά Τ-λεμφοκύτταρα δεν παράγουν αντιγόνα ιστοσυμβατότητας, αλλά άλλες ουσίες (πρωτεΐνες και συγκεκριμένα κυτοκίνες) μέσω των οποίων ενεργοποιούνται άλλες κατηγορίες λεμφοκυττάρων. Τα αντιγόνα ιστοσυμβατότητας είναι πρωτεΐνες της επιφάνειας των μακροφάγων στις οποίες είναι συνδεδεμένο και εκτίθεται τμήμα του μικροβίου που φαγοκυτταρώθηκε. Με τον τρόπο αυτό θα ειδοποιηθούν οι μηχανισμοί ειδικής άμυνας και συγκεκριμένα τα Τ- βοηθητικά λεμφοκύτταρα. Τα αντιγόνα ιστοσυμβατότητας είναι πρωτεΐνες της επιφάνειας των αντιγονοπαρουσιαστικών κυττάρων (μακροφάγων) και όχι πρωτεΐνες που εκκρίνονται από τα κύτταρα αυτά. 16\n17 28γ. Η παθητική ανοσία επιτυγχάνεται με χορήγηση στον οργανισμό έτοιμων αντισωμάτων, τα οποία δρουν άμεσα στην αντιμετώπιση του αντιγόνου. Αυτά όμως έχουν διάρκεια «ζωής» μερικών μόνο ημερών, επομένως η παθητική ανοσία δε διαρκεί για χρόνια. Η χορήγηση αντιγόνων στον οργανισμό προκαλεί ανοσολογική απόκριση, η οποία εξασφαλίζει ενεργητική ανοσία. Η διάκριση της ανοσίας σε ενεργητική και παθητική γίνεται με βάση την προέλευση των αντισωμάτων που αντιμετωπίζουν το αντιγόνο. Όταν τα αντισώματα παράγονται από τον ίδιο τον οργανισμό η ανοσία είναι ενεργητική και όχι παθητική. 29δ. Τα Β-λεμφοκύτταρα μνήμης παράγονται κατά την πρωτογενή ανοσολογική απόκριση χωρίς όμως να συμμετέχουν-δρουν σε αυτή. Τα κύτταρα αυτά ενεργοποιούνται στην περίπτωση που ο οργανισμός επανεκτεθεί στο ίδιο βακτήριο-αντιγόνο. Τα Β-λεμφοκύτταρα ενεργοποιούνται για την αντιμετώπιση κάθε αντιγόνου δημιουργώντας πλασματοκύτταρα τα οποία εκκρίνουν αντισώματα. Τα παθογόνα βακτήρια, μετά την είσοδό τους στον ανθρώπινο οργανισμό, καταστρέφονται με φαγοκυττάρωση από τα μακροφάγα. Τα μακροφάγα εκθέτουν στην επιφάνειά τους τμήμα του βακτηρίου που κατέστρεψαν ενεργοποιώντας τα βοηθητικά Τ-λεμφοκύτταρα. Τα κατασταλτικά Τ-λεμφοκύτταρα σταματούν, κάθε φορά, την ανοσολογική απόκριση μετά την επιτυχή αντιμετώπιση του αντιγόνου. 30δ. Όλα τα κύτταρα που συμμετέχουν στους μηχανισμούς άμυνας προέρχονται από τη διαφοροποίηση πολυδύναμων αιμοποιητικών κυττάρων, τα οποία βρίσκονται στον ερυθρό μυελό των οστών. Επομένως η καταστροφή του μυελού των οστών θα εμποδίσει τη δημιουργία όλων των κυτταρικών τύπων που συμμετέχουν στους μηχανισμούς άμυνας (ειδικής και μη ειδικής). Τα φαγοκύτταρα είναι είδος λευκών αιμοσφαιρίων τα οποία προέρχονται από τη διαφοροποίηση πολυδύναμων αιμοποιητικών κυττάρων του μυελού των οστών. Όμως, τα φαγοκύτταρα δεν είναι τα μόνα κύτταρα που συμμετέχουν στους μηχανισμούς άμυνας και που παράγονται στον μυελό των οστών. Η χυμική ανοσία περιλαμβάνει τη δράση των Β-λεμφοκύτταρων και των πλασματοκυττάρων τα οποία δημιουργούνται από αυτά. Τα λεμφοκύτταρα αυτά όμως δεν είναι τα μόνα κύτταρα που συμμετέχουν στους μηχανισμούς άμυνας και που προέρχονται από κύτταρα του μυελού των οστών. Η κυτταρική ανοσία περιλαμβάνει τη δράση των κυτταροτοξικών και βοηθητικών Τ- λεμφοκύτταρων. Τα λεμφοκύτταρα αυτά όμως δεν είναι τα μόνα κύτταρα που συμμετέχουν στους μηχανισμούς άμυνας και που προέρχονται από κύτταρα του μυελού των οστών. 31δ. Η χυμική ανοσία είναι η διαδικασία παραγωγής και έκκρισης αντισωμάτων ειδικών για συγκεκριμένο αντιγόνο από εξειδικευμένα Β-λεμφοκύτταρα-πλασματοκύτταρα. Τα Β- λεμφοκύτταρα διαφοροποιούνται και ωριμάζουν στον μυελό των οστών. Αντισώματα παράγονται κάθε φορά που ο οργανισμός εκτίθεται σε κάποιο αντιγόνο επομένως χυμική ανοσία εκδηλώνεται τόσο κατά την πρωτογενή όσο και κατά τη δευτερογενή ανοσολογική απόκριση. 17\n18 Τα κύτταρα μεταμοσχευμένου ιστού και τα καρκινικά κύτταρα αποτελούν στόχο των κυτταροτοξικών Τ-λεμφοκυττάρων η δράση των οποίων περιλαμβάνεται στην κυτταρική και όχι τη χυμική ανοσία. 32β. Τα έτοιμα αντισώματα που περιέχονται στον ορό θα συνδέονταν άμεσα στο αντιγόνοδηλητήριο με αποτέλεσμα την εξουδετέρωσή του. Ο εμβολιασμός του ατόμου θα προκαλούσε πρωτογενή ανοσολογική απόκριση, η οποία φυσιολογικά θα εκδηλωνόταν και λόγω της εισόδου της τοξίνης στον οργανισμό του ασθενούς όταν τον δάγκωσε το φίδι. Κατά την πρωτογενή ανοσολογική απόκριση τα αντισώματα καθυστερούν να παραχθούν και επομένως στο διάστημα αυτό η δράση της τοξίνης του φιδιού θα έθετε σε κίνδυνο τη ζωή του ασθενή. Οι ιντερφερόνες είναι πρωτεΐνες με αντιιική δράση οι οποίες δεν θα παρεμπόδιζαν τη δράση του δηλητηρίου. Τα αντιβιοτικά είναι ουσίες με αντιμικροβιακή δράση οι οποίες αναστέλλουν ή παρεμποδίζουν κάποια ειδική βιοχημική αντίδραση των μικροοργανισμών. Η χορήγησή τους δεν θα παρεμπόδιζε τη δράση του δηλητηρίου. 33α. Στην ενεργητική ανοσία τα αντισώματα που αντιμετωπίζουν το αντιγόνο παράγονται από τον ίδιο τον οργανισμό. Όταν το άτομο νόσησε από ιλαρά ο οργανισμός του παρήγαγε αντισώματα τα οποία αντιμετώπισαν τον ιό που προκαλεί τη νόσο αλλά και εξειδικευμένα λεμφοκύτταρα μνήμης. Όταν το άτομο αυτό επανεκτεθεί στον ιό της ιλαράς θα ενεργοποιηθούν τα λεμφοκύτταρα μνήμης και θα ξεκινήσει αμέσως η παραγωγή και η έκκριση αντισωμάτων και έτσι δεν θα προλάβουν να εμφανιστούν τα συμπτώματα της ασθένειας. Μετά την ανάρρωση του ατόμου από ιλαρά, παραμένουν στον οργανισμό του λεμφοκύτταρα μνήμης τα οποία θα ενεργοποιηθούν σε επόμενη έκθεση του ατόμου στον ιό της ιλαράς και θα ξεκινήσει αμέσως η παραγωγή αντισωμάτων. Η ανοσία δηλαδή που απέκτησε το άτομο οφείλεται στα αντισώματα τα οποία το ίδιο θα παράγει και όχι σε αντισώματα τα οποία έχουν παραχθεί από άλλο άτομο. Στην ενεργητική τεχνητή ανοσία τα αντισώματα παράγονται από το ίδιο το άτομο αλλά η διαδικασία δημιουργίας εξειδικευμένων λεμφοκυττάρων μνήμης ενεργοποιείται μετά από εμβολιασμό. Ένα άτομο που ανάρρωσε από ιλαρά διαθέτει λεμφοκύτταρα μνήμης για τον ιό της ιλαράς, τα οποία παράχθηκαν κατά την ανοσολογική απόκριση που εκδηλώθηκε λόγω επαφής με τον ιό της ιλαράς που βρισκόταν στο περιβάλλον. Η παθητική τεχνητή ανοσία επιτυγχάνεται με χορήγηση ορού, σκευάσματος δηλαδή το οποίο περιέχει αντισώματα ειδικά για την αντιμετώπιση του αντιγόνου. Όμως η ανοσία στο συγκεκριμένο άτομο οφείλεται στα λεμφοκύτταρα μνήμης που παραμένουν στον οργανισμό του μετά την επιτυχή αντιμετώπιση του ιού της ιλαράς και τα οποία θα ενεργοποιηθούν παράγοντας τα κατάλληλα αντισώματα σε πιθανή επανέκθεση του οργανισμού στο αντιγόνο της ιλαράς. 34β. Το βρέφος μετά τον εμβολιασμό του, έχει αποκτήσει ενεργητική, τεχνητή ανοσία. Διαθέτει λεμφοκύτταρα μνήμης, τα οποία παράχθηκαν κατά την ανοσολογική απόκριση που εκδηλώθηκε μετά τον εμβολιασμό του, τα οποία θα ενεργοποιηθούν, παράγοντας τα 18\n19 κατάλληλα αντισώματα, σε πιθανή επανέκθεση του οργανισμού στον ιό της πολιομυελίτιδας. Το βρέφος δεν θα εκδηλώσει πρωτογενή ανοσολογική απόκριση γιατί έχει αποκτήσει ενεργητική, τεχνητή ανοσία. Τα αντισώματα που παράγονται κατά την ανοσολογική απόκριση που εκδηλώνεται μετά τον εμβολιασμό παραμένουν στον οργανισμό για μικρό μόνο χρονικό διάστημα και μετά διασπώνται. Η παθητική ανοσία εξασφαλίζεται με χορήγηση έτοιμων αντισωμάτων στον οργανισμό. Ο εμβολιασμός του βρέφους όμως εξασφάλισε στον οργανισμό του την ικανότητα να παράγει ο ίδιος γρήγορα αντισώματα για την αντιμετώπιση του ιού της πολιομυελίτιδας. 35β. Κάθε παθογόνος μικροοργανισμός που καταφέρνει να διαπεράσει τους εξωτερικούς μηχανισμούς άμυνας αντιμετωπίζει τη δεύτερη γραμμή άμυνας του οργανισμού μας. Μηχανισμοί μη ειδικής άμυνας που αντιμετωπίζουν τους ιούς είναι η φαγοκυττάρωση, ο πυρετός αλλά και η παραγωγή αντιμικροβιακών ουσιών, όπως είναι οι ιντερφερόνες. Οι μηχανισμοί αυτοί, ακόμα κι αν δεν καταφέρουν να εξοντώσουν όλους τους ιούς, περιορίζουν τον πολλαπλασιασμό τους. Ο ιός δεν πολλαπλασιάζεται ανεξέλεγκτα. Κάθε παθογόνος μικροοργανισμός που καταφέρνει να διαπεράσει τους εξωτερικούς μηχανισμούς άμυνας αντιμετωπίζει τη δεύτερη γραμμή άμυνας του οργανισμού μας. Ακόμα και αν χορηγηθούν αντιβιοτικά αυτά δεν θα έχουν κάποια επίδραση στον πολλαπλασιασμό των ιών. Η αντιμικροβιακή δράση των αντιβιοτικών συνίσταται στην παρεμπόδιση ή αναστολή ειδικών βιοχημικών αντιδράσεων των μικροβίων όμως οι ιοί δε διαθέτουν δικό τους μεταβολισμό (υποχρεωτικά ενδοκυτταρικά παράσιτα) στον οποίο θα μπορούσε να επιδράσει κάποιο αντιβιοτικό. Τα κατασταλτικά Τ-λεμφοκύτταρα δεν αντιμετωπίζουν τα αντιγόνα αλλά σταματούν την ανοσολογική απόκριση μετά την επιτυχή αντιμετώπιση του αντιγόνου. 36Σ. Η ποσότητα εμβολίου που χορηγείται περιέχει αντιγόνα τα οποία μετά από επεξεργασία δεν είναι πλέον παθογόνα. Τα αντιγόνα αυτά, όπως θα έκανε και ο ίδιος ο μικροοργανισμός, ενεργοποιούν τον ανοσοβιολογικό μηχανισμό, για να παραγάγει αντισώματα και κύτταρα μνήμης. Τα κύτταρα μνήμης θα ενεργοποιηθούν κατά την επόμενη επαφή του οργανισμού με το ίδιο αντιγόνο και θα ξεκινήσει αμέσως η παραγωγή αντισωμάτων χωρίς να προλάβουν να εμφανιστούν τα συμπτώματα της ασθένειας. Τα εμβόλια περιέχουν νεκρούς ή εξασθενημένους μικροοργανισμούς ή τμήματά τους. Περιέχουν δηλαδή απενεργοποιημένα αντιγόνα που μπορούν να προκαλέσουν ανοσολογική απόκριση, δεν απειλούν όμως την υγεία του ατόμου. Κατά την ανοσολογική απόκριση όμως του οργανισμού, έναντι των συστατικών του εμβολίου, παράγονται εξειδικευμένα λεμφοκύτταρα μνήμης. Επομένως ο οργανισμός, σε ενδεχόμενη (επόμενη) μόλυνση από τον αντίστοιχο παθογόνο παράγοντα θα εκδηλώσει δευτερογενή ανοσολογική απόκριση και δεν θα νοσήσει. 37α. Ο οργανισμός του ατόμου αυτού έχει έρθει σε επαφή με το αντιγόνο, με φυσικό τρόπο ή μέσω εμβολίου. Λόγω της επαφής του αυτής εκδήλωσε ανοσολογική απόκριση κατά τη διάρκεια της οποίας δημιουργήθηκαν εξειδικευμένα λεμφοκύτταρα μνήμης. Έχει 19\n20 επομένως την ικανότητα να παράγει ο ίδιος αντισώματα γρήγορα κάθε φορά που εκτίθεται στο συγκεκριμένο αντιγόνο. Ένα άτομο που έχει ενεργητική ανοσία για κάποιο αντιγόνο δεν παράγει συνεχώς τα αντίστοιχα αντισώματα αλλά μόνο όταν τα χρειάζεται. Μπορεί να παράγει αμέσως μεγάλες ποσότητες των αντισωμάτων αυτών όταν επανεκτεθεί στο ίδιο αντιγόνο. Στην ενεργητική ανοσία ο οργανισμός μπορεί να ενεργοποιηθεί τόσο μέσω εμβολιασμού (τεχνητός τρόπος) αλλά και με επαφή με το αντιγόνο που βρίσκεται στο περιβάλλον(φυσικός τρόπος). Η ανοσία που εξασφαλίζει ένα άτομο αφορά συγκεκριμένο αντιγόνο κάθε φορά καθώς ένα από τα χαρακτηριστικά των μηχανισμών ειδικής άμυνας είναι η εξειδίκευση. Δηλαδή τα προϊόντα της ανοσοβιολογικής απόκρισης δρουν μόνο εναντίον του αντιγόνου που προκάλεσε την παραγωγή τους. 38α. Αντισώματα ειδικά για την αντιμετώπιση αντιγόνων περιέχουν οι οροί. Τα εμβόλια είναι σκευάσματα που περιέχουν νεκρούς ή εξασθενημένους μικροοργανισμούς ή τμήματά τους. Ένα εμβόλιο μπορεί να περιέχει νεκρούς ή εξασθενημένους μικροοργανισμούς ή τμήματά τους, παράγοντες δηλαδή (αντιγόνα) που μπορούν να προκαλέσουν ανοσολογική απόκριση, οι οποίοι όμως έχουν υποστεί επεξεργασία ώστε να απενεργοποιηθούν και να μην μπορούν να βλάψουν τον οργανισμό. 39δ. Ο τερματισμός της ανοσολογικής απόκρισης αποτελεί το τρίτο στάδιο της πρωτογενούς ανοσολογικής απόκρισης. Η ενεργοποίηση των βοηθητικών Τ-λεμφοκυττάρων συμβαίνει κατά το πρώτο στάδιο της πρωτογενούς ανοσολογικής απόκρισης. Κατά το δεύτερο στάδιο της πρωτογενούς ανοσολογικής απόκρισης δεν θα ενεργοποιηθούν μόνο τα Β-λεμφοκύτταρα αλλά και τα κυτταροτοξικά Τ-λεμφοκύτταρα γιατί το αντιγόνο που την προκάλεσε είναι ιός. Επειδή το αντιγόνο είναι ιός κατά το δεύτερο στάδιο της πρωτογενούς ανοσολογικής απόκρισης θα ενεργοποιηθούν τόσο τα Β-λεμφοκύτταρα (χυμική ανοσία) όσο και τα κυτταροτοξικά Τ-λεμφοκύτταρα τα οποία θα καταστρέψουν κύτταρα που θα μολυνθούν από τον ιό. 40γ. Τα μακροφάγα δεν εκκρίνουν ουσίες μέσω των οποίων ενεργοποιούνται οι μηχανισμοί ειδικής άμυνας. Η ενεργοποίηση των μηχανισμών ειδικής άμυνας από τα μακροφάγα επιτυγχάνεται μέσω της έκθεσης στην επιφάνειά τους τμημάτων του αντιγόνου που έχουν προηγουμένως καταστρέψει. Τα μακροφάγα είναι κατηγορία φαγοκυττάρων που είναι εγκατεστημένα στους ιστούς. Τα κύτταρα αυτά ενεργοποιούνται μετά την εμφάνιση ενός παθογόνου μικροοργανισμού στο εσωτερικό του οργανισμού, τον εγκλωβίζουν και τον καταστρέφουν. Τα μακροφάγα εγκλωβίζουν και καταστρέφουν τους παθογόνους μικροοργανισμούς που θα εισέλθουν στον οργανισμό μας. Επιπλέον εκθέτουν στην επιφάνειά τους κάποια τμήματά του, μέσω των αντιγόνων ιστοσυμβατότητας που διαθέτουν, λειτουργώντας ως 20


Μεταγραφή Daniel Ricciardo στη Renault Sport F1 Team\n06/08/18 � 16:01 | UPD 06/08/18 � 16:01\nΟ 29χρονος Daniel Ricciardo, με καταγωγή από το Perth της Αυστραλίας, ανήκει πλέον στο δυναμικό της Renault Sport F1 Team, για τις επόμενες δύο αγωνιστικές περιόδους.\nΠρόκειται για μια ενθουσιώδη εξέλιξη για τη R.S. F1 Team, που στοχεύει, πλέον, στην υψηλότερη θέση του podium, με βάση και το 6ετές πλάνο ανάπτυξης της αγωνιστικής της ομάδας.\nΟ Ricciardo έχει ανέβει ήδη 7 φορές στο ψηλότερο σκαλί του βάθρου αγώνα F1, ενώ συνολικά στο podium έχει ανέβει 29 φορές. Πρόκειται για έναν ταλαντούχο και παθιασμένο οδηγό, που είναι ήδη εξοικειωμένος με την οικογένεια της Renault, αφού έχει οδηγήσει στη Renault junior series από το 2007-2011, ενώ οδηγεί μονοθέσια με κινητήρες Renault ήδη από το 2014.


Η αρρώστια... της αλαζονείας | Η Εφημερίδα των Συντακτών\n26°C 23.9°C / 26.7°C\nΗ αρρώστια... της αλαζονείας\nΤελικά, η αλαζονεία της εξουσίας, εκτός από απέχθεια, προκαλεί ταυτόχρονα και θυμηδία. Απέχθεια για την έπαρση που αποπνέει ο χαρακτήρας του ανθρώπου, με μοναδικό κριτήριο την παραμονή στη θέση εξουσίας που ανέλαβε και θυμηδία γιατί η μεταστροφή αυτή αλλοιώνει χαρακτηριστικά και συμπεριφορές, αγγίζοντας ενίοτε τα όρια της γραφικότητας. Τι εννοώ; Γνωρίζεις έναν άνθρωπο χρόνια.\nΑνεξαρτήτως εάν συμφωνείς μαζί του ή όχι πολιτικά, συμπορεύεσαι γιατί είναι φιλικός, διαλλακτικός, ήπιων τόνων, προσιτός. Και ξαφνικά αναλαμβάνει μια θέση εξουσίας. Και η αλλαγή του είναι τόσο εμφανής, που δυσκολεύεσαι να πιστέψεις ότι πρόκειται για το ίδιο άτομο. Αλλάζει ακόμα και τον τρόπο που περπατάει, που στέκεται, που χαιρετάει, που κουνάει τα χέρια του, που μιλάει. Και η κατάσταση χειροτερεύει όταν η θέση που αναλαμβάνει είναι κυβερνητική. Η κομπορρημοσύνη σε όλο της το μεγαλείο. Η υπεροψία στα καλύτερά της.\nΩστόσο, η αλαζονεία της εξουσίας δεν έχει πολιτικό χρώμα. Μπορεί το μικρόβιό της να «χτυπήσει» τον καθένα, ανεξαρτήτως πολιτικών και κομματικών πεποιθήσεων. Γιατί, όπως φαίνεται, για να την αποφύγεις και να παραμείνεις ο εαυτός σου, ακόμα και εάν έγινες πρωθυπουργός, υπουργός, βουλευτής, πολιτικός παράγοντας, αστυνομικός, διευθυντής, πρέπει να έχεις υπόβαθρο παιδείας, υψηλή αυτοεκτίμηση και αυτοπεποίθηση. Ας προσέξουν, λοιπόν, λίγο όλοι αυτοί και ειδικά οι πολιτικοί από όποιο χώρο και αν προέρχονται.\nΔεν είναι καλός σύμβουλος η αλαζονεία, ίσως και να είναι ο χειρότερος. Και πριν ειρωνευτούν, βρουν φθηνά ευφυολογήματα κάνοντας δήθεν χιούμορ, σηκώσουν το φρύδι, απαξιώσουν τους πολίτες, κουνήσουν το δάχτυλο, πουν ψέματα, ας δουν, εάν δεν τους έχουν δει, τους «Πέρσες» του Αισχύλου. Θα μάθουν αρκετά για την αλαζονεία της εξουσίας, των ηγεμόνων, του νικητή... Τους θυμίζω αυτό: «Οταν ανθίζει η έπαρση, καρπίζει στάχυ θυμού, συμφορά εσοδεύει».\nΑΝΩ ΚΑΤΩ 10.05.2021, 17:37\nΕχει δίκιο. Δεν είναι δουλειά αυτή. Εξι χρόνια στο Δημοτικό, άλλα τόσα Γυμνάσιο και Λύκειο (πάνω στα ντουζένια της εφηβείας μας), μετά Πανεπιστήμιο για τουλάχιστον τέσσερα χρόνια.\nΗ εικόνα με τον φοιτητή-επιδειξία να κυνηγά τη νεαρή κοπέλα έως την είσοδο της πολυκατοικίας της δεν κάνει κανέναν να πέσει από τα σύννεφα. Λίγες ώρες νωρίτερα μία 20χρονη είχε καταγγείλει απόπειρα βιασμού της...\nΜια τραγική ναυτική ιστορία, που φαντάζει απίστευτη, εξελίσσεται από το περασμένο καλοκαίρι μέσα στο ελληνόκτητο φορτηγό πλοίο «Angelic Power» ανοιχτά της Κίνας.\nΠάνω από το 1/4 των Ευρωπαίων δήλωναν ότι δεν είναι πιθανόν να κάνουν εμβόλιο\nΚΟΣΜΟΣ 13.05.2021, 13:55\nΕΛΛΗΝΙΚΗ ΟΙΚΟΝΟΜΙΑ 13.05.2021, 13:47\nKKE: Επικίνδυνη η απόφαση μείωσης του αριθμού των δωρεάν self tests για μαθητές-καθηγητές\nΑΝΤΙΠΟΛΙΤΕΥΣΗ 13.05.2021, 13:43\nLive o Αλ. Τσίπρας στο Οικονομικό Φόρουμ των Δελφών\nΑΝΤΙΠΟΛΙΤΕΥΣΗ 13.05.2021, 13:30\nΝέες αιχμές Κύρτσου για τη διαχείριση της πανδημίας\nΠΑΡΑΣΚΗΝΙΑ 13.05.2021, 13:26\nΑνασκόπηση διεθνούς Τύπου 13.5.2021\nΚΟΣΜΟΣ 13.05.2021, 13:25\nΠΑΡΑΣΚΗΝΙΑ 13.05.2021, 13:22\nΑισιόδοξος τώρα ο Τρισέ, «βλέπει φως» μέσα από την πανδημική κρίση\nΔΙΕΘΝΗΣ ΟΙΚΟΝΟΜΙΑ 13.05.2021, 13:11\nΠΕΡΙΒΑΛΛΟΝ 13.05.2021, 13:08\nΚΙΝ.ΑΛΛ.: Η κυβέρνηση αποφάσισε μαζικές απολύσεις κι απλήρωτες υπερωρίες\nΑΝΤΙΠΟΛΙΤΕΥΣΗ 13.05.2021, 12:57\nΣε εξέλιξη πυρκαγιά στην Μάνδρα\nΚΟΙΝΩΝΙΑ 13.05.2021, 12:48\nΑύξηση του ιικού φορτίου ξανά στη Θεσσαλονίκη\nΥΓΕΙΑ 13.05.2021, 12:37\nΝέα Σμύρνη: Έκανε παρατήρηση για κορονοπάρτι και τον μαχαίρωσαν\nΚΟΙΝΩΝΙΑ 13.05.2021, 12:26\nΕυρωβουλευτές ΣΥΡΙΖΑ-Π.Σ.: Η Ε.Ε. να μην μείνει αδιάφορη στην κλιμάκωση της ισραηλινής βίας\nΕΥΡΩΠΗ 13.05.2021, 12:20


La Figura: Η επιχειρηματικότητα… πάει σχολείο – viotianet.gr\nin La Figura 13 Σεπτεμβρίου 2020\nΤο La Figura για την έναρξη της σχολικής χρονιάς βρέθηκε στο 3ο Γυμνάσιο Λιβαδειάς και συνάντησε την καθηγήτρια, τεχνολόγο πολιτικό μηχανικό κα Βίκυ Γερακοπούλου. Η κα Γερακοπούλου κατάγεται από την Αλεξανδρούπολη και διδάσκει στο 3ο Γυμνάσιο από το 1998 και για περίπου 15 χρόνια ασχολείται με τα εκπαιδευτικά προγράμματα του υπουργείου παιδείας για το περιβάλλον, την ισότητα, το erasmus, την αγωγή σταδιοδρομίας και την επιχειρηματικότητα.\nΕίναι μέλος πολιτιστικών συλλόγων και του ΛΕΒΑ-ΔΡΩ\nΕλπίζοντας για μια ακόμη παραγωγική χρονιά, μας μιλάει για τη δουλειά των μαθητών της μέσα από τα προγράμματα στα οποία ήταν υπεύθυνη τα τελευταία χρόνια με έμφαση στο τελευταίο project με αντικείμενο την νεανική επιχειρηματικότητα με τίτλο “Altratour”.\nΧωρίς την βοήθεια του υπουργείου παιδείας αλλά με αρωγό τον Δήμο Λιβαδειάς τους γονείς και επιχειρηματίες της πόλης η ομάδα του 3ου Γυμνασίου κατάφερε πολλές διακρίσεις κι εμείς με καμάρι την παρουσιάζουμε για την έναρξη του σχολικού έτους 2020-21.\n1.Κα Γερακοπούλου είστε μια εκπαιδευτικός με μεγάλη εμπειρία. Τι ήταν αυτό που\nκέντρισε το ενδιαφέρον σας να ασχοληθείτε με τα εκπαιδευτικά προγράμματα και να\nδημιουργήσετε μαζί με τα παιδιά τόσο δυνατά project σαν αυτό της εικονικής επιχείρησης ;\nΣτη διάρκεια των σπουδών μας ερχόμαστε σε κοινωνία με τη βασική επιστήμη και μας δίνονται τα ερεθίσματα γι` αυτό που θα επιλέξει ο καθένας μας να εξελίξει. Ως εκπαιδευτικός Τεχνολόγος Πολιτικός Μηχανικός, έχω την ευκαιρία μέσα στην τάξη μου να δουλεύω πάντα βιωματικά, μαθητοκεντρικά, με δημιουργικότητα και συνεχή εξέλιξη. Έχω με ικανοποίηση διαπιστώσει ότι στο μάθημα της Τεχνολογίας που διδάσκεται τα τελευταία χρόνια σε όλες τις τάξεις του γυμνασίου και δυστυχώς μόνο στην Α΄ λυκείου, οι μαθητές έρχονται με πολλή χαρά. Δε θέλουν να τελειώσει το μάθημα, είναι πρωταγωνιστές, γίνονται υπεύθυνοι γι αυτό που αναλαμβάνουν, ανακαλύπτουν τις κλίσεις τους, δοκιμάζουν τις αντοχές τους, μαθαίνουν βιωματικά και για πάντα, αλλάζουν στάση απέναντι στο σχολείο. Δίνεται η ευκαιρία και στους λιγότερο δυνατούς μαθητές να ξεδιπλώσουν τα ενδιαφέροντα τους και να γίνουν απαραίτητοι στην ομάδα. Ακριβώς το ίδιο κλίμα αναπτύσσεται και στα εκπαιδευτικά προγράμματα που με ενθουσιασμό ζητούν οι μαθητές να υλοποιηθούν κάθε χρόνο. Προγράμματα προσφέρονται αρκετά και είναι ενδιαφέροντα όλα . Με ελευθερία επιλογής θεματολογίας, μιας και είναι σημαντικό να επιλέξουν τα παιδιά αντικείμενο μελέτης. Το πρόγραμμα που ξεχώρισε για μένα είναι αυτό της «εικονικής επιχείρησης» , το οποίο υλοποιείται από το Σωματείο Επιχειρηματικότητας Νέων. Έχοντας δουλέψει σε αρκετά και διαφορετικά εκπαιδευτικά προγράμματα, μελετώντας το υλικό για την «εικονική επιχείρηση», διαπίστωσα ότι δίνει πολλά περισσότερα ερεθίσματα στα παιδιά και σε πολλούς διαφορετικούς τομείς. Οι μαθητές μαθαίνουν βιωματικά την πραγματικότητα του επιχειρείν.\n2.Πόσο δύσκολο ήταν να οργανωθεί η ομάδα και να δημιουργήσει αυτό το project\nδεδομένου πως είναι διάφορα παιδιά με διαφορετικούς χαρακτήρες και ερεθίσματα αλλά και το γεγονός πως πρέπει να\nπαρακολουθούν και τα μαθήματα τους;\nΟι δυσκολίες είναι αρκετές, την πρώτη φορά που όλοι μαθαίνουμε, περισσότερες. Για να ενθουσιαστούν τα παιδιά και να συμμετάσχουν με όρεξη, πρέπει ο «δάσκαλος» να έχει ενθουσιαστεί περισσότερο. Τη δική μας ενέργεια την εντοπίζουν τα παιδιά και την απορροφούν, την πολλαπλασιάζουν. Τα εκπαιδευτικά προγράμματα υλοποιούνται στον λίγο ελεύθερο χρόνο των μαθητών. Θυσιάζουν τη βόλτα τους για τα προγράμματα, αλλάζουν τις υπόλοιπες υποχρεώσεις τους για να βρεθεί κοινός χρόνος για όλους κάποια απογεύματα ή σαββατοκύριακα, κάθε εβδομάδα για όλη τη σχολική χρονιά. Ο εκπαιδευτικός το ίδιο, δίνει πολύ χρόνο από τον προσωπικό του ελεύθερο χρόνο, καταθέτει ενέργεια, μελέτη, εργασία, ευρηματικότητα, ενσυναίσθηση. Όλα αυτά αποφέρουν δημιουργία, εξέλιξη, βελτίωση, ψυχική ικανοποίηση σε όλους, μικρούς και μεγάλους.\n3.Θα θέλαμε να μας εξηγήσετε τι είδους πρόγραμμα ήταν αυτό;\nΤο πρόγραμμα της “εικονικής επιχείρησης” υποστηρίζεται από το Σωματείο Επιχειρηματικότητας Νέων – Junior Achievement Greece, το οποίο είναι μέλος του παγκόσμιου δικτύου Junior Achievement World Wide- JA WORLDWIDE. Έχει πάρει έγκριση από το Υπουργείο Παιδείας , προτείνεται και εγκρίνεται μαζί με τα υπόλοιπα προγράμματα από τις κατά τόπους Δευτεροβάθμιες Διευθύνσεις. Υπάρχουν προγράμματα για όλες τις βαθμίδες εκπαίδευσης, ακόμη και σε επίπεδο Πανεπιστημίου. Υπάρχει και σύλλογος αποφοίτων , JA ALUMNI, ο οποίος έχει μέλη όσους έχουν δουλέψει έστω μια φορά το πρόγραμμα και είναι άνω των 18 ετών. Το Σωματείο έχει άρτια οργάνωση και παρέχει μοναδική υποστήριξη σε εκπαιδευτικούς και μαθητές. Τα στελέχη του Σωματείου είναι διαθέσιμα να μας βοηθήσουν καθ’ όλη τη διάρκεια του προγράμματος. Υπάρχει πολύ καλό και αναλυτικό πληροφοριακό υλικό σε ηλεκτρονικό βιβλίο, το e-book του JA GREECE, το οποίο συμβουλευόμαστε κι εμείς και οι μαθητές. Εξασφαλίζει σε κάθε ομάδα έναν εθελοντή-σύμβουλο, καταξιωμένο επιχειρηματία, ο οποίος σε δια ζώσης σεμινάρια καθοδηγεί και υποστηρίζει την ομάδα σε ό,τι χρειαστεί. Η δυνατότητα συμμετοχής στην ετήσια έκθεση-διαγωνισμό που διοργανώνει το Σωματείο είναι μια μοναδική εμπειρία για όλους. Οι μαθητές εκτίθενται και παρουσιάζουν την ιδέα και τη δουλειά τους σε κοινό, επιχειρηματίες και κριτικές επιτροπές. Μέσα σε 3 ώρες αλλάζουν εντελώς, σε κάθε παρουσίαση δοκιμάζονται, βελτιώνονται, πεισμώνουν και απογειώνουν την παρουσίασή τους. Κρίνονται από επιτροπές αλλά και κρίνουν άλλες ομάδες. Μια ακόμη πολύ σημαντική ευκαιρία είναι η απόκτηση πτυχίου Επαγγελματικών Δεξιοτήτων – Entrepreneurial Skills Pass αναγνωρισμένου παγκόσμια, το οποίο οι μαθητές αποκτούν κατόπιν μελέτης, δουλειάς και εξετάσεων. Κάθε χρόνο η επιχειρηματική ομάδα που θα βγει πρώτη, διαγωνίζεται με τις άλλες πρώτες σε πανευρωπαϊκό διαγωνισμό, όπου πηγαίνει συνοδευόμενη από στελέχη του JA GREECE. Το Σωματείο υποστηρίζει και συνδράμει επιχειρηματικές ομάδες ή μέλη αυτών που ξεχώρισαν με τα ιδιαίτερα ταλέντα και δεξιότητες που διαθέτουν. Υπάρχουν αρκετές έρευνες οι οποίες στατιστικά αποδεικνύουν ότι 30% μαθητών που ασχολήθηκαν με αυτό το πρόγραμμα, αποκτούν μελλοντικά θέση στελέχους σε επιχειρήσεις .\nΤο JA GREECE λειτουργεί σαν μια μεγάλη οικογένεια, που στηρίζει και αναδεικνύει τα μέλη της.\n4.Που έγινε ή παρουσίαση του project από την ομάδα σας και τι απήχηση είχε τόσο στα\nάλλα παιδιά που δεν συμμετέχουν αλλά και στο ευρύτερο κοινό;\nΤο project της «εικονικής επιχείρησης», το έχω δουλέψει τρεις σχολικές περιόδους. Είχα την ευλογία να έχω πολύ καλές ομάδες μαθητών, ενθουσιάστηκαν πολύ με την όλη διαδικασία και έγιναν οι ίδιοι διαφημιστές του project. Πάντα το ενδιαφέρον των παιδιών είναι μεγαλύτερο από αυτό που εγώ μπορώ να καλύψω. Αξίζει πραγματικά να το δοκιμάσουν κι άλλοι συνάδελφοι και στο 3ο γυμνάσιο Λιβαδειάς όπου εγώ ανήκω, αλλά και σε όποιο άλλο σχολείο, διότι κάθε χρόνο και περισσότερα παιδιά ζητούν να παρακολουθήσουν αυτό το πρόγραμμα. Βλέπουν την αλλαγή στους συμμαθητές τους, ενθουσιάζονται και θέλουν κι αυτά να βιώσουν αύτή τη μοναδική εμπειρία. Είχαμε την ευκαιρία να παρουσιάσουμε με μεγάλη επιτυχία τα project μας, στο κοινό της πόλης σε διάφορα μπαζάρ που πραγματοποιήσαμε, σε σχολικές εκδηλώσεις, σε τοπικούς φορείς και συλλόγους ως καλεσμένοι από το Δήμο Λεβαδέων, στην ετήσια έκθεση-διαγωνισμό που υλοποιεί κάθε χρόνο το Σωματείο Επιχειρηματικότητας Νέων-Junior Achievement Greece στο Mall Athens. Επιπλέον έγραψε για τα project μας ο τοπικός τύπος, το epixeiro.gr και άλλες ηλεκτρονικές τοπικές εφημερίδες και , τέλος , μας κάλεσε το Σωματείο και παρουσιάσαμε τη δουλειά μας στο κανάλι Action 24 στην εκπομπή του κ. Πολίτη στην εκπομπή Χ2(https://www.youtube.com/watch?v=ywbnojMsxQ).\n5.Σε τι βοηθούν τους μαθητές τέτοιου είδους προγράμματα αλλά και το συγκεκριμένο;\nΌλα τα εκπαιδευτικά προγράμματα βοηθούν τους μαθητές να ανακαλύψουν τον εαυτό τους, κοινωνικοποιούνται, παίρνουν ρόλους σε real time καθήκοντα, συνεργάζονται και αλληλεπιδρούν με όλα τα μέλη της ομάδας, ερευνούν και μελετούν, ,οργανώνουν και υλοποιούν έρευνες αγοράς για διάφορα θέματα. Στο συγκεκριμένο project της «εικονικής επιχείρησης» υπάρχει ανάγκη και δυνατότητα συνεργασίας με επιχειρηματίες, ανάγκη επίσης έρευνας και λήψης απόφασης, συνεργασίας με τοπικούς φορείς όπως το Εμπορικό Επιμελητήριο, τον Εμπορικό Σύλλογο, το Δήμο Λεβαδέων. Ο καθένας αναλαμβάνει ρόλο και λειτουργεί ως συγκεκριμένο στέλεχος της επιχείρησης , οι ενέργειες και οι αποφάσεις του επηρεάζουν την τύχη της επιχείρησης, όπως ακριβώς συμβαίνει σε αληθινή επιχείρηση. Δοκιμάζονται σε διάφορα αντικείμενα και ανακαλύπτουν τις κλίσεις και τα ενδιαφέροντα και πολλές φορές το μελλοντικό τους επαγγελματικό στίβο, λαμβάνουν αποφάσεις με πίεση χρόνου, κάνουν λάθη και επανασχεδιάζουν τη δράση τους, εκτίθενται μπροστά σε κοινό, βελτιώνουν την αυτοπεποίθηση τους, αυξάνουν τις γνώσεις τους στη χρήση ΤΠΕ, γίνονται υπεύθυνα άτομα.\n6.Αντιμετωπίσατε εμπόδια σε αυτό το εγχείρημα;\nΕμπόδια πάντα προκύπτουν τα οποία φροντίζουμε και καταφέρνουμε να επιλύουμε. Μεγάλο πρόβλημα κάθε χρονιά, είναι ο χρόνος που απαιτείται για να υλοποιηθεί το project. Για τα παιδιά υπάρχει δυσκολία να βρουν κοινό χρόνο με τους υπόλοιπους της ομάδας, δεδομένου ότι ο καθένας έχει διαφορετικές εξωσχολικές δραστηριότητες και σε διαφορετικούς χρόνους. Για τον εκπαιδευτικό επίσης είναι πρόβλημα ο χρόνος, απαιτείται αρκετός, για τις συναντήσεις με τα παιδιά και για τη δουλειά που προκύπτει στο γραφείο. Γι αυτό κάθε χρόνο δε μπορούμε να ανταποκριθούμε σε όλα τα παιδιά που ενδιαφέρονται να παρακολουθήσουν προγράμματα. Υπάρχει ενδιαφέρον και θέληση για δουλειά και δεν υπάρχει διαθέσιμος χρόνος!!! Δυστυχώς από το υπουργείο δε υπάρχει πλέον κανένα κίνητρο για υλοποίηση εκπαιδευτικών προγραμμάτων. Στις δύσκολες οικονομικές συνθήκες την τελευταία 10ετία έχουν γίνει αρκετές εκπτώσεις από όλους μας σε διάφορα θέματα. Στη μόρφωση των μαθητών μου όμως εγώ προσπάθησα να μην κάνω εκπτώσεις. Επενδύουμε στην εκπαίδευση και αυτό μας ανταποδίδεται στο πολλαπλάσιο, πιστεύω. Θα έλυνε πολλά προβλήματα το νέο μάθημα “Εργαστήρια δεξιοτήτων” το οποίο δίνει τη δυνατότητα σε όλους τους μαθητές μέσα στο ωρολόγιο πρόγραμμα να βιώσουν την εμπειρία των προγραμμάτων. Φέτος θα λειτουργήσει πειραματικά σε ελάχιστα σχολεία. Ελπίζω από την επόμενη σχολική χρονιά να μπει σε όλα.\n7.Υπάρχει κάποια στήριξη από το υπουργείο ή την δευτεροβάθμια ή ακόμα και από ιδιώτες σε αυτά τα προγράμματα;\nΌπως προανέφερα, από το υπουργείο δεν υπάρχει ούτε κίνητρο, ούτε έμπρακτη στήριξη για κανένα από τα προγράμματα που υλοποιούνται στο σχολείο. Η Δευτεροβάθμια απλά τα εγκρίνει. Όσον αφορά τους ιδιώτες, εγώ έχω πάντα στο πλευρό μου βοηθούς και αρωγούς πολλούς από τους γονείς των μαθητών μου, οι οποίοι διευκολύνουν σε πάρα πολλά θέματα είτε μέσα από τη δική τους επαγγελματική δραστηριότητα, είτε μέσω γνωριμιών που έχουν, είτε ακόμη και ως χορηγοί-χρηματοδότες διαφόρων δραστηριοτήτων του προγράμματος που το σχολείο δεν έχει τη δυνατότητα να καλύψει. Η βοήθειά τους είναι καθοριστική και πολύτιμη.\nΕπίσης αρκετοί επιχειρηματίες της Λιβαδειάς, αφού τους ενημερώσαμε μέσω του επιμελητηρίου για τις δράσεις μας, ενθουσιάστηκαν και στήριξαν αυτά τα πρώτα βήματα των μαθητών-επιχειρηματιών με πολλούς τρόπους.\nΕίχαμε επίσης την τύχη να έχουμε το Διευθύνοντα σύμβουλο μιας πολλά υποσχόμενης strat up της πόλης ως μέντορα-σύμβουλο της «εικονικής επιχείρησης» μας. Ο κ. Αντώνης Παναγώτας ιδρυτής και Γενικός Διευθυντής της πολυβραβευμένης παγκόσμια Isostevia, μας καθοδήγησε, μας ενέπνευσε, μας στήριξε σε όλα τα επίπεδα, άνοιξε το δρόμο σε πολλά καινούρια πεδία και στα παιδιά αλλά και σε μένα. Χαρισματικός μέντορας, βοήθησε τα παιδιά να πιστέψουν περισσότερο στον εαυτό τους και στην αξία της δουλειάς τους.\n9. Ποια είναι η άποψη του επιχειρηματικού κόσμου στην χώρα μας για τέτοιου είδους προγράμματα στα σχολεία?\nΠολλοί φορείς έχουν ενθουσιαστεί με τις καινοτόμες ιδέες που παρουσιάζονται από μαθητές και φοιτητές μέσω του Σωματείου Επιχειρηματικότητας Νέων-Junior Achievement Greece. Επιχειρηματικές μονάδες, αγκαλιάζουν και στηρίζουν τις διάφορες μαθητικές επιχειρήσεις. Στην κοινωνία της Λιβαδειάς, δεν υπήρξε επιχείρηση στην οποία απευθυνθήκαμε και αρνήθηκε να μας βοηθήσει. Όλες μας στήριξαν και μας βρήκαν λύσεις στα προβλήματα που παρουσιάζονταν. Το Εμπορικό Επιμελητήριο ήταν δίπλα μας πάντα. Για το σχολικό έτος 2020-21 εισάγεται, πειραματικά, σε λίγα σχολεία, ένα καινούριο μάθημα στα γυμνάσια, με τον τίτλο Εργαστήρια δεξιοτήτων, όπου οι μαθητές θα πάρουν μια γεύση από όλα τα προγράμματα, μέσα στο ωρολόγιο πρόγραμμα. Είναι ένα πολύ καλό βήμα. Φαίνεται το Υπουργείο Παιδείας να έχει πειστεί για τη μεγάλη αξία και αποτελεσματικότητα των προγραμμάτων στην κριτική σκέψη και στη διαθεματική δράση που αναπτύσσουν οι μαθητές μέσα από αυτά. Εύχομαι από του χρόνου να υλοποιηθεί σε όλα τα σχολεία. Ο ΣΕΒ ασχολείται συχνά με έρευνες για την επιχειρηματικότητα ως βιωματική μάθηση στα σχολεία και τονίζει ιδιαίτερα την αποτελεσματικότητα ενός τέτοιου εγχειρήματος όπως φανερώνεται και σε άρθρο της “iiefimerida”, προ λίγων ημερών με τίτλο “ΣΕΒ: Προτάσεις για την ένταξη της επιχειρηματικότητας στη σχολική καθημερινότητα.”\nPrevious: Μηνύματα για τη νέα σχολική χρονιά\nNext: Nέα διοίκηση στον Λαογραφικό Όμιλο Ορχομενού


Η Βαρβάρα Θράκης: 4 Δεκεμβρίου οι «σουπιερίτσες» αχνίζουν - Πως ξεκίνησε το έθιμο\nΑρχική σελίδαΠρώτοΗ Βαρβάρα Θράκης: 4 Δεκεμβρίου οι «σουπιερίτσες» αχνίζουν - Πως ξεκίνησε το έθιμο\nXanthiNea.gr Σάββατο, Δεκεμβρίου 03, 2016\nΗ «Βαρβάρα» παρασκευάζονταν την παραμονή της εορτής της Αγίας Βαρβάρας και μοιράζονταν ανήμερα της γιορτής της πρωί πρωί. Εκείνη τη μέρα, έβλεπες από κάθε σπίτι να βγαίνουν παιδιά, κρατώντας στα χέρια τους από το χερουλάκι τσίγκινα δοχεία γεμάτα με Βαρβάρα και να τα μοιράζουν στα σπίτια της γειτονιάς, που σύμφωνα με το έθιμο, έπρεπε να πάρουν πίσω, αφού τα γεμίσουν με το γλυκό του νοικοκύρη. Αυτή η μέρα, ήταν γιορτή για τα παιδιά και κάθε χρόνο την περίμεναν με ανυπομονησία. Η ατμόσφαιρα σ’ όλο το χωριό ήταν εορταστική. Το σπίτι έπρεπε οπωσδήποτε να λάμπει από καθαριότητα και να είναι πανέτοιμο να δεχτεί κάθε επισκέπτη. Σ’ ένα μεγάλο πανηγύρι στην καρδιά του Χειμώνα εξελίσσονταν τελικά η γιορτή της Αγίας Βαρβάρας στη Θράκη, με τη Θρακιώτισσα γυναίκα φορώντας την παραδοσιακή θρακιώτικη φορεσιά να πρωτοστατεί στο όλο σκηνικό.\nΥπάρχουν δύο εκδοχές. Η μία υποστηρίζει ότι o σατανικός νους του Διόσκουρου (πατέρας της Αγίας Βαρβάρας και φανατικός κατά των Χριστιανών), είχε συλλάβει ένα αποτρόπαιο σχέδιο για την εξόντωση των Χριστιανών της περιοχής του. Κάλεσε όλους τους αρτοποιούς και τους πωλητές της περιοχής, δίνοντας τους εντολή να βάλουν δηλητήριο στο ψωμί και στα τρόφιμα που θα παρασκεύαζαν. Το μυστικό αυτό το έμαθε η κόρη του, η Βαρβάρα και ειδοποίησε τους χριστιανούς να μην αγοράσουν ψωμί και τρόφιμα και να πορευτούν με τα υπολείμματα που είχαν στα σπίτια τους. Έτσι, κάθε Χριστιανική οικογένεια μαγείρεψε ό,τι πρόχειρο βρέθηκε στο σπίτι. Επειδή όμως τα τρόφιμα που τους είχαν απομείνει ήταν πολύ λίγα και κάθε είδος από μόνο του δεν έφτανε για μια σωστή μαγειριά, έβαλαν στην κατσαρόλα λίγο από όλα. Δηλαδή, λίγο στάρι, μερικά φασόλια, κουκιά, σταφίδες και ό,τι άλλο σχετικό είχαν, κι όλα μαζί τα μαγείρεψαν. Έτσι, έγινε η πρώτη Βαρβάρα.\nΗ άλλη εκδοχή, συνδέεται με τη λατρεία της Αρχαίας θεάς, Εκάτης..\nΗ παραγωγή του σιταριού, στην αρχαία Θράκη αποτελούσε βασική οικονομική δραστηριότητα των κατοίκων. Στις αρχές του χειμώνα, γιόρταζαν τα «Εκαταία» προς τιμήν της θεάς Εκάτης. Αυτή την εποχή οι αποθήκες των σπιτιών ήταν γεμάτες σιτάρι που είχαν θερίσει το καλοκαίρι, καθώς και άλλα προϊόντα, όπως ξηρά σύκα, σταφίδες, καρύδια κλπ, που διατηρούνται για μεγάλο χρονικό διάστημα. Με αυτά τα υλικά παρασκεύαζαν το Εκαταίο Δείπνο. Η «Βαρβάρα» πιθανόν αντικατέστησε το Εκαταίο Δείπνο, που προσέφεραν στη θεά ζητώντας να προστατεύει τους ίδιους κατά τη διάρκεια του χειμώνα, αλλά και το σιτάρι που είχαν σπείρει λίγο πριν στο τέλος του φθινοπώρου.\nΗ ΘΡΑΚΙΩΤΙΚΗ ΣΥΝΤΑΓΗ ΓΙΑ ΤΗ ΒΑΡΒΑΡΑ\nΒράζουμε το σιτάρι σε σιγανή φωτιά, ώσπου να ανοίξει και να χυλώσει. Προσθέτουμε κατά διαστήματα νερό. Σε ένα μικρό κατσαρολάκι βράζουμε τις σταφίδες & τα σύκα με λίγη ζάχαρη. Όταν βράσουν τα ρίχνουμε στο βρασμένο σιτάρι. Δυαλύουμε το καβουρδισμένο αλεύρι με λίγο νερό και το ρίχνουμε κι’ αυτό μέσα. Στη συνέχεια προσθέτουμε σουσάμι και ζάχαρη. Σερβίρουμε, αφού γαρνίρουμε με καρύδια και κανέλα.


by Τaλκ/ Δεκέμβριος 20, 2017/ Χωρίς σχόλια/\nΦέτος η Underground Youth Orchestra γίνεται 5 ετών και σας προσκαλεί να γιορτάσετε μαζί της τα γενέθλιά της και να υποδεχθείτε τον νέο χρόνο σε μια λαμπερή βραδιά γεμάτη ρυθμό και αισιοδοξία! Το Σάββατο 30 Δεκεμβρίου στο Μουσείο Μπενάκη, στο κτήριο της οδού Πειραιώς, η δημοφιλής νεανική ορχήστρα δίνει μια ιδιαίτερη, διπλά εορταστική, συναυλία για μικρούς και μεγάλους, υπό τη μουσική διεύθυνση του Κώστα Ηλιάδη.\nΗ Underground Υouth Orchestra ιδρύθηκε το 2010. Ξεκίνησε από ένα σύνολο παιδιών, που επιθυμούσαν να βρίσκονται και να κάνουν μουσική μαζί. Οι πρόβες άρχισαν σε ένα υπόγειο (εξ ου και το όνομα της ορχήστρας) και τα πρώτα χρόνια οι συναυλίες είχαν εκπαιδευτικό χαρακτήρα. Γρήγορα, η μουσική ομάδα κατάφερε να διακριθεί, να συμμετέχει σε Φεστιβάλ, να πραγματοποιεί συναυλίες, κερδίζοντας την αγάπη των φιλόμουσων. Το σχήμα σήμερα αποτελείται από 45 σπουδαστές μουσικής, λικίας 10-24 ετών, και συμπληρώνεται από τέσσερις επαγγελματίες μουσικούς, τους Ευσταθία Παπαγεωργοπούλου, Franc Shestani, Antonela Cefa, και Όσβαλντ Αμιράλη, που είναι και υπεύθυνοι για την οργάνωση και μελέτη της ορχήστρας. Ο Κώστας Ηλιάδης είναι καλλιτεχνικός διευθυντής, μαέστρος και ενορχηστρωτής της Ορχήστρας.\nΤο 2015 κυκλοφόρησε το πρώτο CD με τίτλο «THE UNDERGROUND YOUTH ORCHESTRA LIVE» με ζωντανές ηχογραφήσεις από συναυλίες που έχει δώσει η Ορχήστρα.\nTags: Underground Youth Orchestra, Μουσείο Μπενάκη, συναυλία, Χριστούγεννα 2017\n10 ΣΕΠΤΕΜΒΡΙΟΥ: ΣΥΝΑΥΛΙΑ ΜΑΧΑΙΡΙΤΣΑ-ΠΟΡΤΟΚΑΛΟΓΛΟΥ ΓΙΑ ΤΟ «ΜΑΖΙ ΓΙΑ ΤΟ ΠΑΙΔΙ»


communenews: ΕΛΣΤΑΤ: Στα πρόθυρα της φτώχειας σχεδόν οι μισοί πολίτες...!!!\nΕΛΣΤΑΤ: Στα πρόθυρα της φτώχειας σχεδόν οι μισοί πολίτες...!!!\nΑντιμέτωπο με τη φτώχεια ή τον κοινωνικό αποκλεισμό ήταν το 2016 το 35,6% του πληθυσμού της χώρας ή 3.789.300 άτομα\nπαρουσιάζοντας μικρή μείωση σε σχέση µε την προηγούμενη χρονιά (3.828.500 άτομα που αντιστοιχούσαν στο 35,7% του πληθυσμού).\nΤο κατώφλι της φτώχειας προσδιορίζεται στο ποσό των 4.500 ευρώ ετησίως ανά άτομο και σε 9.450 ευρώ για νοικοκυριά µε δύο ενήλικες και δύο εξαρτώμενα παιδιά ηλικίας κάτω των 14 ετών, ενώ το µέσο ετήσιο διαθέσιμο εισόδημα των νοικοκυριών της εκτιμάται σε 14.932 ευρώ.\nΕργαζομένων γυναικών κατά 1,3 ποσοστιαίες μονάδες (12,3%)\nΑνέργων κατά 2,3 ποσοστιαίες μονάδες (47,1%). Η αύξηση αφορά και τα δύο φύλα, µε μεγαλύτερη αυτή των γυναικών\nΝοικοκυριών µε δύο ενήλικες και τρία ή περισσότερα εξαρτώμενα παιδιά κατά 2,4 ποσοστιαίες μονάδες (32%)\nΝοικοκυριών µε δύο ενήλικες κάτω των 65 ετών κατά 2,3 ποσοστιαίες μονάδες (20,1%)\nΓια τους ανέργους, ο κίνδυνος φτώχειας ανέρχεται σε 47,1%, παρουσιάζοντας σηµαντική διαφορά μεταξύ ανδρών και γυναικών (51,9% και 42,4% αντίστοιχα). Ο κίνδυνος φτώχειας για όσους είναι οικονοµικά µη ενεργοί (µη συμπεριλαμβανομένων των συνταξιούχων) έχει μειωθεί κατά 0,8 ποσοστιαίες μονάδες και ανέρχεται σε 25,4%.\nΟ κίνδυνος φτώχειας για τους εργαζομένους µε πλήρη απασχόληση ανέρχεται σε 12,2%, ενώ για τους εργαζομένους µε μερική απασχόληση ανέρχεται σε 30,3%.\nΑναρτήθηκε από communenews στις 8:52 μ.μ.


Ηνωμένα Έθνη και Κύπρος – Lakatamia News\nHome/Ατζέντα/Ηνωμένα Έθνη και Κύπρος\nLakatamia News 25/09/2020\nΣτις 25 Σεπτεμβρίου 1964 ο γ.γ. των Ηνωμένων Εθνών Ου Θαντ ανακοινώνει στο Συμβούλιο Ασφαλείας ότι έχει επιτευχθεί συμφωνία για το επανάνοιγμα του δρόμου Λευκωσίας -Κερύνειας, που οι Τουρκοκύπριοι και η ΤΟΥΡΔΥΚ είχαν αποκόψει από τον Δεκέμβριο του 1963.\nΣτη διεθνή ειρηνευτική δύναμη στην Κύπρο είχαν ανατεθεί από το Συμβούλιο Ασφαλείας βασικά τρεις ρόλοι:\nΤον Αύγουστο και τον Σεπτέμβριο του 1964 ο γενικός γραμματέας του ΟΗΕ είχε εντατικές διαβουλεύσεις με τα ενδιαφερόμενα μέρη σχετικά με το εκρηκτικό πρόβλημα της αντικατάστασης της Τουρκικής Δύναμης Κύπρου (ΤΟΥΡΔΥΚ). Το θέμα ήταν συναρτημένο με το επανάνοιγμα του δρόμου Λευκωσίας -Κερύνειας, που οι Τουρκοκύπριοι και η ΤΟΥΡΔΥΚ είχαν αποκόψει από τον Δεκέμβριο του 1963. Στις 25 Σεπτεμβρίου ο Ου Θαντ ανακοίνωσε στο Συμβούλιο Ασφαλείας ότι είχε επιτευχθεί συμφωνία για το επανάνοιγμα του δρόμου υπό τον αποκλειστικό έλεγχο της ΟΥΝΦΙΚΥΠ και για την ανεμπόδιστη αντικατάσταση της ΤΟΥΡΔΥΚ. Ο δρόμος ξανάνοιξε στις 26 Οκτωβρίου 1964 και η ΟΥΝΦΙΚΥΠ συνέχισε ως το 1974 να επιτηρεί τη διακίνηση Ελλήνων Κυπρίων σ’ αυτόν. Την ίδια μέρα έγινε η πρώτη αντικατάσταση της ΤΟΥΡΔΥΚ, βάσει της συμφωνίας αυτής, με τη βοήθεια και την επίβλεψη της ΟΥΝΦΙΚΥΠ.\nΤον Νοέμβριο του 1967 ξέσπασε η γνωστή σαν κρίση της Κοφίνου*, που είχε ως αποτέλεσμα την απομάκρυνση της ελληνικής μεραρχίας από την Κύπρο (βλέπε και λήμμα Βανς Σάυρους). Ο γενικός γραμματέας του ΟΗΕ ζήτησε από τις κυβερνήσεις Κύπρου και Ελλάδας την αποχώρηση της Εθνικής Φρουράς από τις περιοχές που κατέλαβε στις 15 του Νοεμβρίου. Η αποχώρηση έγινε την επόμενη μέρα.\nΗ κατάσταση παρουσίασε κάποια βελτίωση το 1968, και τον Ιανουάριο του 1969 ο πρόεδρος Μακάριος ανακοίνωσε πρόθεσή του για μέτρα ομαλοποίησης της κατάστασης, στα οποία περιλαμβανόταν και η ελεύθερη διακίνηση Τουρκοκυπρίων σ’ ολόκληρο το νησί. Ο γενικός γραμματέας εισηγήθηκε όπως η τουρκοκυπριακή ηγεσία ανταποκριθεί, επιτρέποντας την ελεύθερη διακίνηση των Ελλήνων Κυπρίων στις υπό τουρκοκυπριακό έλεγχο περιοχές, η εισήγηση όμως δεν έγινε αποδεκτή.


tasos.st blog » Ευγενία Κ.\nΤο σπίτι από κουκίδες\nΣυγγραφέας: ΑΝΑΣΤΑΣΙΟΣ ΣΤΑΜΑΤΙΟΥ στις 29 Απριλίου 2010\nΣυγγραφέας: ΑΝΑΣΤΑΣΙΟΣ ΣΤΑΜΑΤΙΟΥ στις 23 Απριλίου 2010\nΤο άλογο Η αδερφή μου η μικρή θέλει ένα άλογο τρανό σπουδαίο και καμαρωτό. Να είναι και καλά και να το ταΐζω εγώ και αυτή να κάθεται δίπλα μου και να μου λέει κι άλλο κι άλλο μέχρι να πάρει δύναμη. Ευγενία Κ.\nΗ μοναχή καρδιά\nΣυγγραφέας: ΑΝΑΣΤΑΣΙΟΣ ΣΤΑΜΑΤΙΟΥ στις 17 Απριλίου 2010\nΣυγγραφέας: ΑΝΑΣΤΑΣΙΟΣ ΣΤΑΜΑΤΙΟΥ στις 14 Απριλίου 2010\nΣυγγραφέας: ΑΝΑΣΤΑΣΙΟΣ ΣΤΑΜΑΤΙΟΥ στις 25 Μαρτίου 2010\nΗ κοπέλα που πετάει\nΣυγγραφέας: ΑΝΑΣΤΑΣΙΟΣ ΣΤΑΜΑΤΙΟΥ στις 22 Μαρτίου 2010\nΜου αρέσει να κοιτάζω το ουράνιο τόξο και να το ζωγραφίζω\nΣυγγραφέας: ΑΝΑΣΤΑΣΙΟΣ ΣΤΑΜΑΤΙΟΥ στις 17 Μαρτίου 2010\nΟ κύριος 1 και το σπίτι του\nΣυγγραφέας: ΑΝΑΣΤΑΣΙΟΣ ΣΤΑΜΑΤΙΟΥ στις 11 Μαρτίου 2010\nΣυγγραφέας: ΑΝΑΣΤΑΣΙΟΣ ΣΤΑΜΑΤΙΟΥ στις 12 Ιανουαρίου 2010


Κοπή Πίτας από τον Σύλλογο Ηπειρωτών Ν.Πεντέλης & Πεντέλης.\n05 Μαρτίου 2018 |13:27\nΟ Δήμαρχος Πεντέλης Δημήτρης Στεργίου Καψάλης παρευρέθη την Κυριακή 4 Μαρτίου στην κοπή της πίτας του Συλλόγου Ηπειρωτών Ν.Πεντέλης & Πεντέλης στο Πνευματικό Κέντρο της Δ.Κ. Πεντέλης και στον σύντομο χαιρετισμό του τόνισε την ανάγκη να στηρίζουμε αυτά που μας ενώνουν, τις ρίζες μας, τα ήθη και τα έθιμα της πατρίδας μας......\nΤ.Κ. 15127 Μελίσσια Μελίσσια, 5 Μαρτίου 2018\nΔΕΛΤΙΟ ΤΥΠΟΥ- 58\nΘΕΜΑ: Κοπή Πίτας από τον Σύλλογο Ηπειρωτών Ν.Πεντέλης & Πεντέλης.\nΟ Δήμαρχος Πεντέλης Δημήτρης Στεργίου Καψάλης παρευρέθη την Κυριακή 4 Μαρτίου στην κοπή της πίτας του Συλλόγου Ηπειρωτών Ν.Πεντέλης & Πεντέλης στο Πνευματικό Κέντρο της Δ.Κ. Πεντέλης και στον σύντομο χαιρετισμό του τόνισε την ανάγκη να στηρίζουμε αυτά που μας ενώνουν, τις ρίζες μας, τα ήθη και τα έθιμα της πατρίδας μας.\nΣτην εκδήλωση παρέστησαν επίσης ο Πρόεδρος του ΣΠΑΠ κος Βλάσσης Σιώμος, ο Τοπικός Αντιδήμαρχος Δ.Κ. Ν.Πεντέλης κος Λευτέρης Κιτσούλης, οι Δημοτικοί Σύμβουλοι κ.κ. Γεώργιος Μουαμελετζής και Γεώργιος Δρόσος, ο Πρόεδρος του Τοπικού Συμβουλίου Δ.Κ. Ν.Πεντέλης κος Μανώλης Μιχελακάκης, ο Τοπικός Σύμβουλος Δ.Κ. Ν.Πεντέλης κ. Άγγελος Πανδράς, ο τέως Δήμαρχος Νέας Πεντέλης κ. Κώστας Κοσοβίτσας, ο τέως Αντιπρόεδρος της Κοινότητας Ν. Πεντέλης κ. Σπύρος Γεωργιάδης, εκπρόσωποι Συλλόγων και Φορέων και πλήθος κόσμου.


Στη... γωνία για Σλούκα! ·\nHome ΜΠΑΣΚΕΤ Olympiacos : ΚΥΠΕΛΛΟ ΕΛΛΑΔΑΣ Στη… γωνία για Σλούκα!\nΟ Ολυμπιακός απέκτησε τον Γιάνις Στρέλνιεκς, ενδέχεται να πάρει τον Άαρον Τζάκσον, ανανέωσε με τους Γιώργο Πρίντεζη και Βαγγέλη Μάντζαρη και πλέον εξετάζει ακόμα μία περίπτωση, που δεν είναι άλλη από αυτή του Κώστα Σλούκα. Του πρωταθλητή Ευρώπης με τη Φενέρμπαχτσε, που δυστυχώς για όλους εμάς, κέρδισε στον τελικό της Ευρωλίγκας τον Ολυμπιακό.\nΟ Θρύλος κοιτάει διακριτικά την περίπτωσή του, καθώς θα περιμένει τις εξελίξεις με τη Φενέρ. Ο Σλούκας θα καθίσει στο τραπέζι με τους ιθύνοντες την τουρκική ομάδα και εν συνεχεία θα δουν όλοι τι έχει γίνει για να κινηθούν.\nΑυτό περιμένει ο Ολυμπιακός, όπως γράφει ο «ΓΑΥΡΟΣ». Αναλόγως με το πώς θα πάνε οι συζητήσεις του με τη Φενέρ, αναμένεται να κάνει τη δική του πρόταση, αν και εφόσον. Αλλά είναι ένας παίκτης που ενδιαφέρει την ομάδα.\nCavani – Gignac : Αντί για… ΜΠΟΥΝΙΕΣ… ΦΙΛΙΑ!!!\nΔεν ξεχνώ : Ολυμπιακός – Παναθηναικός 73 – 38 !!! (video-photo)\nOlympiacos : PHOTO…SHOOT!!! 03/06/2014


Στεμνίτσα (Σταμίρης, Γεώργιος) -\nΑρχείοΑ.Ε. 37/98 - Στεμνίτσα (Σταμίρης, Γεώργιος)\nΑρχείο Α.Ε. 37/98 - Στεμνίτσα (Σταμίρης, Γεώργιος)\nΟ Γεώργιος Ανάργυρου Σταμίρης γεννήθηκε το 1914 στην κοινότητα Υψούντος του νομού Αρκαδίας. Το επίθετο Σταμίρης συναντάται στα μητρώα αρρένων της συγκεκριμένης κοινότητας αλλά και στους εκλογικούς καταλόγους της Ζακύνθου, όπου κλάδος της οικογένειας φαίνεται να είχε εγκατασταθεί. Πέθανε μετά το 1990 (;).\nΤα τεκμήρια (πρωτότυπα και φωτογραφίες πρωτοτύπων) που συγκεντρώθηκαν (με αγορές ή δωρεές ή άλλο τρόπο) στη συλλογή Σταμίρη έχουν διαφορετικές προελεύσεις. Πολλά από αυτά προέρχονται από τα κοινοτικά αρχεία της Στεμνίτσας και της Υψούντος, από το δήμο Τρικολώνων και απο ιδιώτες. Η διαπίστωση όμως αυτή δεν φωτίζει περισσότερο τον τρόπο συγκρότησης της συλλογής που επικεντρώνεται στην τοπική ιστορία και σε πρόσωπα της περιοχής.\nΑγορά από τους κληρονόμους του Γεωργίου Σταμίρη. Σεπτέμβριος, 1998.\nΔιατηρήθηκε, όπου υπήρχε, η ταξινόμηση των εγγράφων σε φακέλους από τον Σταμίρη. Στους φακέλους υπάρχουν ενδείξεις για το/α πρόσωπο/α στα οποία αναφέρονται τα έγγραφα καθώς και ποιά έγγραφα περιλαμβάνονται.\nΕ.Λ.Ι.Α.-Μ.Ι.Ε.Τ: Στεμνίτσα (Συλλογή εγγράφων) Α.Ε. 13/97, αρχείο οικογένειας Ροϊλού.\nΣτη συλλογή περιέχονται φωτογραφίες ορισμένων πρωτοτύπων εγγράφων και φωτογραφίες εγγράφων των οποίων τα πρωτότυπα δεν βρίσκονται στη συλλογή.\nΠεριοδικό "Έλατο" (Θέμα)\nΠατριωτικός Σύλλογος Μουλατσιωτών (Θέμα)\nΣταμίρης, Γεώργιος (Παραγωγός)


Γυναικεία Sneaker Tamaris 1-1-23603-26 430 < Ανοιξιάτικα Must-Have\nΓυναικεία Sneaker Tamaris 1-1-23603-26 430\nΑνοιξιάτικα sneaker με κορδόνια από το brand Tamaris. Διαθέτουν δέσιμο με κορδόνια για τέλεια εφαρμογή. Διακομσημένα με lurex ύφασμα και με φερμουάρ. Με ειδικά διαμορφωμένη σόλα με τις καινοτόμες τεχολογίες Tamaris για να προστατυεύουν τα πόδια σας.\nΓράψε τη δική σου αξιολόγηση:Γυναικεία Sneaker Tamaris 1-1-23603-26 430


Basket League: Υποβιβάστηκε ο Ηρακλής – Τα ζευγάρια των playoffs\nΜε την 26η αγωνιστική, έπεσε η αυλαία της κανονικής διάρκειας της Basket League\n14/05/2022 - 10:45μμ\nΗ κανονική περίοδος της Basket League έφτασε στο τέλος της το βράδυ του Σαββάτου (14/5), με τους έξι αγώνες της 26ης αγωνιστικής να διαμορφώνουν τα αντίστοιχα τέσσερα ζευγάρια της επόμενης φάσης του πρωταθλήματος.\nΑν και βαθμολογικά αδιάφορος, ο Απόλλων Πατρών νίκησε 74-73 τον Αρη στο κλειστό της Περιβόλας, στο παιχνίδι με το οποίο έπεσε η αυλαία της 26ης αγωνιστικής και της κανονικής περιόδου στη Basket League. Το αποτέλεσμα αυτό άφησε τους «κίτρινους» της Θεσσαλονίκης στην έβδομη θέση της κατάταξης, πίσω από Προμηθέα και Λάρισα, και τους… έστειλε πάνω στον πρωταθλητή Παναθηναϊκό στην Α΄ φάση των πλέι-οφ. Ο Σίμονς πέτυχε το νικητήριο τρίποντο για την αχαϊκή ομάδα, έξι δευτερόλεπτα πριν τη λήξη, ενώ ο Τζούστον ήταν ο κορυφαίος των ηττημένων (25π., 12ρ.), αλλά και ο… μοιραίος στο τέλος.\nΠάτησε… γκάζι στην τελευταία περίοδο ο Παναθηναϊκός και υπέταξε με 81-59 σήμερα στο Ιβανώφειο τον μαχητικό, εξαιτίας του Μάικ Χένρι, και ελλιπή (έπαιξε ουσιαστικά με 7 παίκτες), Ηρακλή. Αποτέλεσμα που δεν διαφοροποιεί τη θέση του στη βαθμολογία (2ος στην κανονική διάρκεια), οδηγεί, όμως, σε υποβιβασμό τον «Γηραιό». Οι «πράσινοι» ξεμπέρδεψαν με το παιχνίδι χάρις στην παρουσία στο παρκέ των Ντάριλ Μέικον (21π., 5 ασ.), Ιωάννη Παπαπέτρου (21π.), Οκάρο Γουάιτ (21π., 7 ριμπ., 2 κλ.). Ολος ο Ηρακλής ήταν ο Μάικ Χένρι (24π., οι 21 από τους οποίους στο πρώτο ημίχρονο, 9 ριμπ., 2κλ., 1 κοψ.).\nΗθελε περισσότερο το θετικό αποτέλεσμα ο ΠΑΟΚ και το πήρε σήμερα, στο PAOK Sports Arena με άνεση, απέναντι στην ΑΕΚ. Κέρδισε με 96-72, επίτευγμα ευεργετικό για το γόητρό του, καθώς το Λαύριο δεν νίκησε (όπως τον εξυπηρετούσε) το Περιστέρι, με συνέπεια ο «Δικέφαλος του Βορρά» να τερματίσει 9ος και να μην έχει φέτος συμμετοχή στα πλέι οφ του πρωταθλήματος. Με την ολοκλήρωση της τρίτης περιόδου οι Θεσσαλονικείς είδαν τον Ντιμίτρι Ρίβερς να φεύγει τραυματίας υποβασταζόμενος από το παρκέ. Κορυφαίος για τον ΠΑΟΚ ήταν ο Τζερμέιν Λοβ (23π., 5 ασίστ, 1 κόψιμο). Δίπλα στον Αμερικανό γκαρντ στάθηκαν άξια οι Βλάντο Γιάνκοβιτς (14π., 3 ριμπ.), Ντέιβιντ ΝτιΛίο (16π., 3 κλεψίματα), Νέιτ Ρένφρο (9 π., 11 ριμπ., 2 κλεψ., 2 κοψ). Ξεχώρισαν για την ΑΕΚ, η οποία έχει την 4η θέση στη βαθμολογία, οι Αντριου Ράουτινς (15π., με 5/9 τρίποντα), Ιαν Χάμερ (14π., 6 ριμπ., 1 κλ.).\nΣυναρπαστικός αγώνας με… δύο νικητές έγινε στο κλειστό της Νεάπολης, όπου η γηπεδούχος Λάρισα επικράτησε 86-84 του Ιωνικού. Οι Θεσσαλοί με τη νίκη τους διασφάλισαν την έκτη θέση της κανονικής περιόδου και αποφεύγουν τον Παναθηναϊκό στα πλέι-οφ, όπου θα αντιμετωπίσουν τον Κολοσσό, ενώ η ομάδα της Νίκαιας πανηγύρισε την παραμονή της στην κατηγορία, χάρη στην ήττα του Ηρακλή από τον Παναθηναϊκό, χωρίς να επηρεάζεται πλέον από την απόφαση του ΑΣΕΑΔ, αναφορικά με την αφαίρεση τριών βαθμών από τον «Γηραιό» (οι δύο ομάδες έχουν το ίδιο ρεκόρ, 6-18, αλλά ο Ιωνικός ευνοείται στην ισοβαθμία). Μεγάλος πρωταγωνιστής του αγώνα ήταν ο Στέφαν Μούντι με 35 πόντους και 8/14 τρίποντα, ενώ από την πλευρά των ηττημένων ο Ντάνιελ Χάμιλτον έκανε τριπλ-νταμπλ με 21 πόντους, 11 ριμπάουντ και 10 ασίστ.\nΤην πρόκριση στα πλέι-οφ της Basket League εξασφάλισε το Περιστέρι, καθώς επικράτησε 91-80 του Λαυρίου στο κλειστό «Ανδρέας Παπανδρέου» και κατέλαβε την όγδοη θέση της κανονικής περιόδου. Ο Πέτεγουεϊ με 21 πόντους και ο Χρηστίδης με 18 ήταν οι κορυφαίοι για την ομάδα των δυτικών προαστίων, που στα πλέι-οφ θα αντιμετωπίσει τον Ολυμπιακό. Εντυπωσιακοί ήταν για τους ηττημένους ο Κακλαμανάκης, που τελείωσε το ματς με 22 πόντους και 12 ριμπάουντ, αλλά και ο Μουράτος με 14 πόντους και 16 ασίστ.\nAναλυτικά τα ζευγάρια των playoffs:


Νέα γαλανόλευκη διάκριση - Τέταρτη στην Ευρώπη σε καθαρά νερά η Ελλάδα\nΣπουδαία πανευρωπαϊκή διάκριση για τα ελληνικά ύδατα, με το 95% και πλέον να χαρακτηρίζονται αρίστης ποιότητας. Λίγο καιρό πριν, η χώρα αναδείχτηκε δεύτερη παγκοσμίως σε γαλάζιες σημαίες. Πρώτη η Κύπρος.\nnews247 08 Ιουνίου 2020 17:36\nΠρώτη χώρα ήταν η Κύπρος με το 99,1% των παραλιών της να έχουν εξαιρετική ποιότητα υδάτων, ενώ την πεντάδα συμπλήρωναν η Αυστρία, η Μάλτα, η Ελλάδα και η Κροατία.\nΠΕΡΙΣΣΟΤΕΡΑ: Παραλίες, Κύπρος, Ευρωπαϊκή Ένωση


Την παρακάτω δημοσίευση έκανε πριν από λίγο η ηθοποιός Μπέσσυ Μάλφα στον προσωπικό της λογαριασμό στο fb, γυναίκα που δεν φοβάται να πει τα πράγματα με το όνομά τους:\n”Ο Homo sapiens εξελίχθηκε στον σημερινό άνθρωπο του 21ου αιώνα. Σε πνευματικό ον. Με μυαλό, με ψυχή, με νού, που επεξεργάζεται το καλό και το κακό και όλες τις έννοιες γενικότερα. Και επιλέγει.Επιλέγει πώς θα συμπεριφερθεί σε μία κοινωνία. Και για να εξελιχθεί αυτή η κοινωνία, έχει ανάγκη από εκπαίδευση.Αναγκη από παιδεία και πολιτισμό.Αυτα τα δύο είναι συνυφασμένα στο δικό μου το μυαλό και απαραίτητα.Οταν λοιπόν κάποιο σύστημα, ή κυβέρνηση, ή πραξικόπημα, ή οτιδήποτε άλλο, στερεί αυτό το αυτονόητο δικαίωμα στους πολίτες αυτού του κόσμου,και τους αφήνει να σαπίσουν,τότε γεννιούνται επαναστάσεις.\nΕπαναστάσεις για το δικαίωμα της ελευθερίας του να είσαι άνθρωπος. Εξελιγμένος.Πνευματικό ον. Η βία δεν έχει όρια,η λέξη βιαστής προέρχεται από αυτήν.\nΗ βια ανήκει στο αρχέγονο ένστικτο που είχε ο άνθρωπος των σπηλαίων για να κυνηγήσει, να τραφεί,να επιβιώσει.Τον 21ο αιώνα έχουν βρεθεί άλλοι τρόποι για να ικανοποιηθούν τα βασικά μας ένστικτα.Θα τους ονόμαζα πολιτισμένους τρόπους. Στους επαναστάτες αυτούς λοιπόν,τους ήρωες αυτών των ιδεών, των υπερτατων ιδεών, καταθέτω ένα τεράστιο ευχαριστώ. Που υπάρχουν, που πολεμούν, που δεν φοβούνται να πέσουν στη μάχη.\nΌσον αφορά στην ερώτηση γιατί τώρα? Γιατί τώρα μας ακούτε.Γιατί στο φόβο της ” καταστροφής του κόσμου”και στο φόβο του θανάτου,τώρα που δεν έχουμε να χάσουμε τίποτα,ανοίγουν τα στόματα που φοβόντουσαν την τρομοκρατία της εξουσίας αυτών που ήταν “παράγοντες”. Τώρα μας ακούτε. Δεν κοιτάτε τα φανταχτερά μας ρούχα και ποιος βγήκε με ποιον ή ποιος χώρισε με ποιον και τι έκανε.Τώρα έχετε χρόνο. Γιατί φοβάστε.\nΦοβάστε και εσείς το χειρότερο που μπορεί να έρθει. Λοιπόν το χειρότερο είναι ήδη εδώ. Δείτε το, γευτείτε το, αντιμετωπίστε το. Και ίσως να σωθούμε όλοι μαζί. Στέκομαι ολόψυχα δίπλα σε αυτούς τους ήρωες, τους μαχητές, σαν γυναίκα, σαν άντρας, σαν παιδί, σαν μητέρα, και ελπίζω σαν μητέρα αυριανών ηρώων σαν κι αυτούς,σαν πολίτης αυτού του κόσμου.Σας ευχαριστώ που υπάρχετε!”


Kαι ο Κριστιάνο στο ‘χορό’!\nΠορτογαλία – Μεξικό και Καμερούν – Χιλή τα δύο ματς της ημέρας για το Κυπέλλο Συνομοσπονδιών\nΚαθημερινότητά μας θα γίνει μέχρι και τον τελικό της 2 Ιουλίου το Κύπελλο Συνομοσπονδιών, ενώ σήμερα διεξάγεται η πρώτη αγωνιστική των ομίλων με δύο αναμετρήσεις. Αυτές είναι η ματσάρα Πορτογαλία – Μεξικό, με τον Κριστιάνο Ρονάλντο να είναι έτοιμος για την κατάκτηση ενός ακόμα τίτλου και το Καμερούν – Χιλή. Από εκεί και πέρα, έχουμε κλασικά αγώνες για τις πρώτες κατηγορίες Αργεντινής και Βραζιλίας, ενώ στην Ευρώπη βρίσκουμε ματς από τη Νορβηγία, τη Φινλανδία και τα play off ανόδου στην Primera Division της Ισπανίας.\nΞεκινάμε από το Κύπελλο Συνομοσπονδιών και την αναμέτρηση Πορτογαλία – Μεξικό. Ο Κριστιάνο Ρονάλντο και η παρέα του έρχονται στα γήπεδα της Ρωσίας με την όρεξη… ανοικτή για νέους τίτλους μετά την κατάκτηση του Εuro το περασμένο καλοκαίρι. Οι Ίβηρες διαθέτουν την καλύτερη ομάδα (θεωρητικά πάντα) αυτήν τη στιγμή στη διοργάνωση και αυτό που μένει είναι να το αποδείξουν και στην πράξη. Το Μεξικό, από την άλλη, έρχεται με στόχο τη διάκριση, αφού ύστερα από το τρόπαιο που κέρδισε στην ήπειρό του, συνεχίζει τις επιτυχίες και στα προκριματικά για το Μουντιάλ, όπου η ομάδα του Οσόριο οδηγεί την κούρσα στον όμιλό της και βρίσκεται με το ένα πόδι στο Μουντιάλ. Στο άλλο ματς της ημέρας, το Καμερούν υποδέχεται τη Χιλή σε ένα ματς που ενδέχεται να κρίνει τη δεύτερη θέση του ομίλου.\nΕπιστρέφοντας στην καθημερινότητά μας, πάμε μια βόλτα από την Αργεντινή, όπου συναντάμε τα ντέρμπι Νιούελς Ολντ Μπόις – Λανούς και Ρίβερ Πλέιτ – Ρασίνγκ Κλούμπ, ενώ το πρόγραμμα συμπληρώνουν τα ματς Πατρονάτο – Τίγκρε, Ιντεπεντιέντε – Ολίμπο και Ντεφένσα Χουστίσια – Ατλέτικο Τουκουμάν. Στην πρώτη κατηγορία της Βραζιλίας ξεχωρίζει το μεγάλο ντέρμπι Φλουμινένσε – Φλαμένγκο, ενώ στην έδρα της Μπαΐα δοκιμάζεται η Παλμέιρας. Σάο Πάουλο – Ατλέτικο Μινέιρο, Σαπεκοένσε – Μποταφόγκο και Σπορ Ρεσίφε – Βιτόρια είναι τα άλλα τρία ματς της ημέρας.\nΠηγαίνοντας ξανά προς την Ευρώπη κάνουμε μια στάση στην Ισπανία, όπου βρίσκουμε τον επαναληπτικό αγώνα των ημιτελικών των play off ανόδου στην Primera Division ανάμεσα στην Τενερίφη και την Κάντιθ. Το πρώτο ματς έληξε με 0-1 υπέρ των φιλοξενούμενων, οπότε οι γηπεδούχοι έχουν μπροστά τους μεγάλο “ανήφορο”. Ανεβαίνοντας, πιο βόρεια και συγκεκριμένα στη Νορβηγία βρίσκουμε πέντε αγώνες για την 13η αγωνιστική, με τις εκτός έδρας δοκιμασίες των πρωτοπόρων (Ρόζενμποργκ και Σάρπσμποργκ) σε Χάουγκεσουντ και Σάντεφιορντ αντίστοιχα να ξεχωρίζουν. Τέλος, δε μπορεί να λείπει και η Veikkauslliga από το… χορό, η οποία έχει δύο αγώνες στο πρόγραμμα: Kουόπιο – Ελσίνκι και Μάριεχαμν – Γιβάσκιλα.


Έρχεται και στην Ευρώπη το Warriors Orochi 4 | Nintendo Next\nΟ επίσημος ιστότοπος του Warriors Orochi 4 είναι πλέον γεγονός.\nΕκεί επιβεβαιώθηκε η είδηση πως το παιχνίδι θα έρθει και στην Ευρώπη, μαζί με μερικές ακόμη πληροφορίες:\nΓια την ώρα, δεν υπάρχει συγκεκριμένη ημερομηνία κυκλοφορίας για το Warriors Orochi 4, πέρα από ένα ασαφές «εντός του 2018». Για οτιδήποτε νεότερο, θα ενημερωθείτε αμέσως!\nΟ κόσμος ενώνεται για άλλη μια φορά.\nΟι ήρωες αντιμετωπίζουν μια νέα μάχη.\nΤο κλειδί για να επιλυθεί αυτή η κατάσταση και να επιστρέψουν όλα στο φυσιολογικό είναι οκτώ «βραχιόλια» που κατέχουν μεγάλη δύναμη. Όσο τα αναζητούν, οι ήρωες θα συγκρουστούν μεταξύ τους, καθένας για τα ιδανικά του.\nΣύντομα γίνεται εμφανές πως ο Δίας, βασιλιάς των ιεών του Ολύμπου, είναι ο υπεύθυνος. Για ποιό λόγο έφτιαξε και πάλι αυτό τον παράλληλο κόσμο, όπου οι ήρωες στο παρελθόν πολέμησαν τον Orochi; Για να δοθεί η απάντηση, οι ήρψες θα πρέπει να τα βάλουν με τους ίδιους τους θεούς.\nΔιαλέξτε τον αγαπημένο σας, μέσα από 170 χαρακτήρες! Οι ήρωες των Samurai Warriors και Dynasty Warriors ενώνουν τις δυνάμεις τους με ακόμη περισσότερους δημοφιλείς ήρωες από άλλες σειρές.\nΟι ευλογημένοι «ιεροί θησαυροί» δίνουν στους χαρακτήρες τη δυνατότητα να εξαπολύσουν ολοκαίνουριες μαγικές επιθέσεις!\nWarriors Orochi 4 – στιγμιότυπα από τη Switch version (10/05/2018)


Ι.Α. Αυστραλίας: ''Η Αγία Σοφία ανήκει σε όλο τον κόσμο'' - ΕΚΚΛΗΣΙΑ ONLINE\nΣάββατο, 11 Ιουλίου 2020 14:19\nΑρχική » ΝΕΑ » Ι.Α. Αυστραλίας: ”Η Αγία Σοφία ανήκει σε όλο τον κόσμο”\nΔυστυχώς, κάποιες αποφάσεις, ενώ για ορισμένους φαίνονται γενναίες, στην πραγματικότητα αποδεικνύουν μικροψυχία, εμπάθεια, μισαλλοδοξία και θρησκευτικό φανατισμό, γι᾽ αυτό και γράφονται στην ιστορία με μαύρα γράμματα.\nΗ απόφαση αυτή είναι άδικη πρωτίστως για το λαό της Τουρκίας και το μέλλον του, ενώ αποδεικνύει ασέβεια στη μνήμη του ιδρυτού της Τουρκικής Δημοκρατίας Κεμάλ Ατατούρκ.\nΓια μας τους Ορθοδόξους Χριστιανούς η Αγία Σοφία θα συνεχίσει να είναι ένα αιώνιο σύμβολο. Ψάλλομε το “Τη Υπερμάχω” και νοερώς κάνουμε το προσκύνημά μας στην Αγία Σοφία.\nΚλείνουμε τα μάτια μας και αισθανόμαστε τον πρώτο τρούλο της ανθρώπινης ιστορίας να σκεπάζει όλη την οικουμένη. Κανείς δεν μπορεί να διαγράψει την αλήθεια και την ιστορική πραγματικότητα.\n1 χρόνο πριν ΝΕΑ, ΟΜΟΓΕΝΕΙΑΑΓΙΑ ΣΟΦΙΑ, αρχιεπισκοπή αυστραλίας\nΟ Τζο Μπάιντεν καλεί τον Ερντογάν να αναιρέσει την απόφαση για την Αγία ΣοφίαΑΓΙΑ ΣΟΦΙΑ ΤΖΑΜΙ: Προφητεία και ο Άγιος Παΐσιος


ΚΕΡΚΥΡΑ Pre: Off Χιντζίδης, Ανδρεόπουλος, Παμλίδης!\nΔημιουργήθηκε : Δευ 27 Ιαν 2020, 23:35\nΟ τεχνικός της Κέρκυρας υποστήριξε πως έχει λάβει διαβεβαιώσεις ότι απ' την Τρίτη θα ξεκινήσει η έκδοση δελτίων των νέων αποκτημάτων. Περιμένει τουλάχιστον 7-8 ποδοσφαιριστές.\nΑρχικά, ο κ. Θεοδοσιάδης είπε για το ματς ότι “θέλω να δώσω συγχαρητήρια στο Λεβαδειακό για τη δίκαιη νίκη του απέναντι σε εμάς που ήμασταν μόλις 12 ποδοσφαιριστές. Βεβαίως, στα δικά μας παιδιά δίνω τα διπλάσια συγχαρητήρια που προσπαθούν, παλεύουν... Είναι νέα παιδιά που παίζουν πρώτη φορά σε αυτή την κατηγορία.\nΣτη συνέχεια, ο προπονητής των Φαιάκων, σε ερώτηση σχετικά με τα στενά περιθώρια που υπάρχουν πλέον για μεταγραφικές κινήσεις κι ενώ έχουν μείνει ελάχιστοι ποδοσφαιριστές στην Κέρκυρα, υπογράμμισε πως “εμείς περιμένουμε και έχουμε τις διαβεβαιώσεις ότι από την Τρίτη η ομάδα θα εκδώσει δελτία. Ήδη έχουν έρθει τέσσερα παιδιά και συνολικά πάμε για 7-8 ποδοσφαιριστές με παραστάσεις απ' την Super League 2 και τη Football League. Τους περιμένουμε, ώστε να μπορέσουμε να δημιουργήσουμε ένα αξιόμαχο σύνολο. Δεν αρμόζει σε αυτή την ομάδα να κατεβαίνει με 12 ποδοσφαιριστές”.


Karapanagos : ΣΗΜΑΔΙΑ ΣΤΑ ΝΥΧΙΑ. ΤΙ ΦΑΝΕΡΩΝΟΥΝ;\nΣΗΜΑΔΙΑ ΣΤΑ ΝΥΧΙΑ. ΤΙ ΦΑΝΕΡΩΝΟΥΝ;\nΤι δείχνουν τα λευκά σημάδια στα νύχια για την υγεία; Η πιο συχνή αιτία πίσω από τις αλλαγές στα νύχια είναι η ζημιά στη βάση του νυχιού σας ή κάτι άλλο πολύ σοβαρότερο.\nΕάν τα σημάδια αυτά δεν φύγουν από μόνα τους σε μερικούς μήνες, τότε, πρέπει να δείτε έναν γιατρό.


Αθλητές των Special Olympics από σήμερα οι δημότες της Σκιάθου με νοητική αναπηρία - e-thessalia.gr\nΑθλητές των Special Olympics από σήμερα οι δημότες της Σκιάθου με νοητική αναπηρία\n29 Σεπτεμβρίου 2020, 10:50 29 Σεπτεμβρίου 2020\nΟ Δήμαρχος κ. Θοδωρής Τζούμας δεσμεύτηκε για την υποστήριξη του Προγράμματος την συνέχιση του μετά την πάροδο της τριετίας της Δωρεάς του ΙΣΝ. Ο Πρόεδρος των Special Olympics Hellas κ. Διονύσιος Κοδέλλας τόνισε τον βασικό ρόλο που έχει η ευαισθητοποίηση της τοπικής κοινωνίας από τις Δημοτικές Αρχές ώστε να γνωρίσουν και να συμμετέχουν όλο και περισσότεροι αθλητές στην οικογένεια των Special Olympics.\nΠροηγούμενο ΆρθροΖέττα Μακρή: Άδικη η, εδώ και ένα χρόνο, μισθολογική ανισότητα των εθελοντών μακράς διάρκειαςΕπόμενο ΆρθροΟι προβολές στο θερινό σινεμά «Εξωραϊστική»


2o etos Lefkosia\nΤα μαθήματα του τμήματος σου αρχίζουν απο την πρώτη εβδομάδα του Σεπτεμβρίου και συγκεκριμένα την Τετάρτη 2/9 η ώρα 19:00.\nΗ σχολή μας θα είναι σε νέα τοποθεσία στη Λευκωσία.\nΕπίσης σε ενημερώνουμε ότι στη Λευκωσία θα είμαστε σε νέα τοποθεσία, στην Οδό Κορίνθου 24 στην Ακρόπολη.\nΗ σχολή μας βρίσκεται στον 1ο όροφο του συλλόγου που λειτουργεί στο κτήριο. Στο ίδιο κτήριο υπάρχει εστιατόριο, καφετέρεια και μεγάλη αίθουσα εκδηλώσεων στην οποία θα μπορούμε να πραγματοποιούμε parties & άλλες εκδηλώσεις. Στον ίδιο όροφο με τη σχολή μας, υπάρχει μια υπέροχη εξωτερική βεράντα/ roof garden, διαμορφωμένη σε χώρο αναμονής/ καφετέρεια, η οποία θα χρησιμοποιείτε αποκλειστικά για τις ανάγκες της σχολής\nΚάποια μαθήματα είναι έτσι και αλλιώς χωρίς επαφή, όπως είναι το συμπληρωματικό (δεύτερο) μάθημα του τμήματος σου και τα επιπλέον μαθήματα που φαίνονται στο πρόγραμμα με κίτρινο χρώμα.